Hamas In Dhin Hamalaagai Israel Ge Sinaaee Sarahahakah Bodu Gellumeh Libijje - Vaguthu\nހަމާސް އިން ދިން ހަމަލާގައި އިސްރާއިލްގެ ސިނާއީ ސަރަހައްދަކަށް ބޮޑު ގެއްލުމެއް ލިބިއްޖެ\nހަމާސުން ދިން ރޮކެޓު ހަމަލާ އެއްގެ ސަބަބުން އިސްރާއިލުގެ ސިނާއީ ސަރަހައްދުގައި ރޯވެފައި\nޣައްޒާގައި ވެރިކަންކުރާ ހަމާސް ޖަމާއަތުން އިސްރާއިލަށް ދިން ރޮކެޓު ހަމަލާ ތަކެއްގައި އެގައުމުގެ ސިނާއީ ސަރަހައްދަކަށް ބޮޑެތި ގެއްލުންތަކެއް ލިބިއްޖެއެވެ.\nއިސްރާއިލްގެ ކަމާއިބެހޭ އިދާރާތަކުން ރިޕޯޓު ކޮށްފައިވަނީ މިއަދު ޣައްޒާއިން ދިން ރޮކެޓު ހަމަލާތައް އަމާޒުވެފައިވަނީ އެގައުމުގެ ސިނާއީ ސަރަހައްދަކަށް ކަމަށާއި، ހަކަތަ އުފައްދާ މަރުކަޒެއްގައި ވަރަށް ބޮޑަށް ރޯވެފައިވާކަމަށެވެ. ޣައްޒާގައި ތިބި ފަލަސްތީނުގެ މުޖާހިދުންގެ ގުރޫޕް ހަމާސް އިން ބުނަމުން އަންނަނީ ޣައްޒާގެ ރައްޔިތުންނަށާއި، ފަލަސްތީނުގައި ހުރި މަސްޖިދުލް އަގްސާއަށް ވަދެ ހަމަނުޖެހުން ހިންގުމުގެ ބަދަލު ހިތި ގޮތަކަށް އިސްރާއިލަށް ދޭނެ ކަމަށެވެ.\nPalestinian resistance fighters in #Gaza destroy with rocket fire an Israeli oil refinery in the Negev desert. pic.twitter.com/aLYR5P1WSU\nހަމާސުން ނެރުނު ބަޔާނެއްގައި ބުނެފައިވަނީ އިސްރާއީލުގެ ހަނގުރާމަވެރި ފައުޖުތަކުން ޣައްޒާއަށް ވައިގެ މަގުން ދެމުންދާ ހަމަލާތަކަށް ބަދަލުހިފުމަށް 130 ރޮކެޓު އިސްރާއިލުގެ ވެރި ރަށް ތެލްއަވީވަށް އަމާޒުކޮށް ފޮނުވާފައިވާކަމަށެވެ. ހަމާސް އިން ދިން ހަމަލާތަކުގެ ސަބަބު އިސްރާއިލްގެ ބައެއް އިމާރާތްތަކަށާއި، ގިނަ އުޅަނދު ތަކަކަށް ގެއްލުން ވެފައިވެއެވެ.\nއިސްރާއިލުން ޣައްސާއަށް ދިން ވައިގެ ހަމަލާއެއްގެ ސަބަބުން ބައެއް އުސް އިމާރާތްތަށް ބިމާ ހަމަވެފައިވެެއެވެ. އިސްރާއިލުން ދެމުންގެންދާ ހަމަލާތަކުން ފަލަސްތީނުގެ 36 މީހަކު ޝަހީދުވެފައިވާއިރު، އޭގެ ތެރޭގައި ކުޑަކުދިން ވެސް ހިމެނޭ ކަމަށް ޣައްޒާގެ ސިއްހީ އިދާރާއަކުން ރިޕޯޓު ކުރެއެވެ. ހުއްޓުމެއް ނެތި އިސްރާއިލުން ދެމުންގެންދާ ހަމަލާތަކުގައި މިހާތަނަށް ޒަހަމްވި ފަލަސްތީނު މީހުންގެ އަދަދު 700 އަށް ވުރެ އިތުރެވެ.\nފަލަސްތީނުން ފޮނުވާލި ރޮކެޓް ހަމަލާތަކުގެ ސަބަބުން އަދި މިހާތަނަށް އިސްރާއީލުން މަރުވެފައި ވަނީ ފަސް މީހުންނެވެ. އިސްރާއީލަށް ރޮކެޓް ހަމަލާތައް އަމާޒުވަމުން ދާތީ މިއަދު އިސްރާއީލްގެ ހުރިހާ ސްކޫލެއް ވަނީ ބަންދުކޮށްފައެވެ.\nހަމަލާތައް ބަދަލުކުރުން ހުއްޓާލަން އދ.އިންނާއި މިސްރުން ހުށަހެޅި ހުށަހެޅުމަށް އިސްރާއީލުން ނޫނެކޭ ބުނެފައިވާ ކަމަށް މިއަދު މީޑިއާ ރިޕޯޓްތައް ބުނެއެވެ.


ރާއްޖޭގެ 50 އިންސައްތަ ރިސޯޓުވެސް އަދި ނުހުޅުވާ!\nއައިޝަތު ހަނާ 1 އޯގަސްޓު 2020 15:10\nޖުލައި 15 ވަނަ ދުވަހު ރާއްޖޭގެ ބޯޑަރު އަލުން ހުޅުވާލި ފަހުން މިހާތަނަށް އޮޕަރޭޝަން ފަށާފައިވަނީ އެންމެ 61 ރިސޯޓުން ކަމަށް ޓުއަރިޒަމް މިނިސްޓްރީން ހާމަކޮށްފިއެވެ.\nރާއްޖޭގައި 150 އެއްހާ ރިސޯޓު ހިންގަމުން އަންނަ އިރު އަދި ހިދުމަތް ދެނީ 61 ރިސޯޓުން އެކަންޏެވެ. ރިސޯޓުތަކުގެ އިތުރުން ރާއްޖޭގައި ގިނަ އަދަދެއްގެ ހޮޓާތަކާއި ގެސްޓު ހައުސްތައް ހުންނައިރު އަދި އެތަންތަން ހިންގުމުގެ ހުއްދަ ދީފައިނުވެއެވެ. ނަމަވެސް މީގެ ކުރިން ސަރުކާރުން ނިންމާފައިވަނީ 1 އޯގަސްޓުގައި ގެސްޓު ހައުސްތައް ހިންގުމުގެ ހުއްދަވެސް ދޭށެވެ.\nބޯޑަރުތައް ހުޅުވާލި ނަމަވެސް ރާއްޖެއަށް އަދި އަންނަނީ ވަރަށް މަދު އަދަދެއްގެ ފަތުރުވެރިންނެވެ. މިގޮތުން އަދި މިހާތަނަށް 2000 ފަތުރުވެރިންވެސް ރާއްޖެއަށް ނާންނަ ކަމަށްވެއެވެ. އާންމުކޮށް ރާއްޖެއަށް ދުވާލެއްގެ މައްޗަށް 4000 އެއްހާ ފަތުރުވެރިން އާދެއެވެ.\nރާއްޖެއަށް އެންމެ ގިނައިން ފަތުރުވެރިން އަންނަ ޤައުމުތައް ކަމަށްވާ އިނގިރޭސިިވިލާތާއި، ޖަރުމަން އަދި އިޓަލީ ފަދަ ޤައުމުތަކުން އެންމެ ރިސްކު ކުޑަ ޤައުމުތަކުގެ ތެރޭގައި ކަނޑއަޅާފައިވާ ޤައުމުތަކުގެ ތެރޭގައި އަދިވެސް ރާއްޖެ ނުހިމެނެއެވެ. އެހެން ކަމުން ރާއްޖެއަށް ދަތުރުކޮށްފައި އެނބުރިދާ ކޮންމެ ފަތުރުވެރިއަކުވެސް އެ ޤައުމަށް ގޮސް 14 ދުވަސް ވަންދެން ކަރަންޓީނު ވާންޖެހޭނެއެވެ.\nފަތުރުވެރިން އަންނަ މިންވަރު މަދު ނަމަވެސް ރައީސް އިބްރާހިމް މުހައްމަދު ސޯލިހު ވަނީ މިއަހަރު ފަހުކޮޅު ރާއްޖޭގެ ރިސޯޓުތައް ފުރި އިޤްތިސާދު ބޫމް ވާނެކަމަށް ވިދާޅުވެފައެވެ.\nރައީސް ސޯލިހް ފަތުރުވެރިކަން ރިސޯޓު ކޮވިޑު-19\nMarch 30, 2020 20:18:33\nރައީސް ވިދާޅުވި "އެކޮނޮމިކް ބޫމް" އަންނާނީ ކޮންއިރަކު؟\nMarch 13, 2020 20:20:04\nސިޔާސީ މުވައްޒަފުންގެ މުސާރަ މިހާރުން މިހާރަށް ކުޑަކުރަން ޖެހޭ!\nMarch 24, 2020 19:08:39\nފަތުރުވެރިން އައުން ހުއްޓާލުމާ ގުޅިގެން ރާއްޖޭގެ ބޯޑަރުތައް ބަންދުކުރަން ނިންމައިފި


Miee India issve Raajje ah fiyavalhu alhan vee vaguthu: Dr. Jameel | Mihaaru\nކުރީގެ ނައިބު ރައީސް ޑރ. މުހައްމަދު ޖަމީލް: ރާއްޖޭގެ ހާލަތު ރަނގަޅު ކުރަން، އިންޑިއާ އިން އިސް ނަގަން ޖެހޭ ކަމަށް ޖަމީލް ވިދާޅުވި. --ފޮޓޯ/މިހާރު\nމިއީ އިންޑިއާ އިސްވެ ރާއްޖެ އަށް ފިޔަވަޅު އަޅަންވީ ވަގުތު: ޑރ. ޖަމީލް\n13 މާޗް 2018 - 15:11 34 comments\nއިންޑިއާގެ ނޫހެއް ކަމަށްވާ "ހިންދުސްތާން ޓައިމްސް" އަށް ދެއްވި އިންޓަވިއުއެއްގައި ޖަމީލް ވަނީ ރާއްޖޭގެ ހާލަތާ ގުޅޭ ގޮތުން ވަރަށް ބޮޑަށް ކަންބޮޑުވުން ފާޅުކުރައްވައި، މި ހާލަތުން އަރައިގަތުމަށް ބޭރުގެ އެހީތެރިކަމަށް އެދިވަޑައިގެންފަ އެވެ.\nޖަމީލް ވިދާޅުވީ ހާލަތު ބަދަލުކޮށް ޑިމޮކްރަސީ އިޔާދަކުރަން ބޭރުގެ އެހީ މުހިއްމު ކަމަށެވެ.\nރާއްޖޭގެ ދިފާއުގައި އިންޑިއާ އިން އަބަދުވެސް މަސައްކަތް ކުރާ ކަން ފާހަގަކުރައްވައި ޖަމީލް ވިދާޅުވި ގޮތުގައި މިފަހަރު އެ އެހީތެރިކަން އިންޑިއާގެ ފަރާތަކުން ނުފެނެ އެވެ. އެކަމަކު ރާއްޖޭގައި މިހާރު އޮތީ އިންޑިއާ އިން އަވަސް ފިޔަވަޅުތަކެއް އަޅަން ޖެހޭ ހާލަތެއް ކަމަށް ވިދާޅުވި އެވެ.\nHurihaa kameh bossunlaifi, Judiciary aai fandiyaarun thedhuvan vejje: Dr. Jameel\nއެމަނިކުފާނު ވިދާޅުވި ގޮތުގައި އެއްވެސް މުއައްސަސާއެއް މިނިވަންކަމާ އެކު ނުހިނގާއިރު، މުޅި ނިޒާމް ވަނީ ހައިޖެކްކޮށް، މުޅި ގައުމު ހުއްޓުވާލާފަ އެވެ.\nއެކަމަކު ޖަމީލް ވިދާޅުވީ މިއީ ބައިނަލްއަގުވާމީ މުޖުތަމައުން ލަސްނުކޮށް ރާއްޖެއާ މެދު ފިޔަވަޅު އަޅަންވީ ވަގުތު ކަމަށް ވިއަސް ބޮޑެތި ބައެއް ބާރުތަކުން އަޅާނުލައި ތިބި ކަމަށެވެ.\nރާއްޖެއަކީ، ބައިނަލްއަގުވާމީ މުޖުތަމައާ ގުޅިލާމެހިފައިވާ ގައުމެއް ކަން ފާހަގަކުރައްވައި، ވިދާޅުވީ ރާއްޖެ މިހާރު މިއޮތް ހާލަތުގެ ސަބަބުން އިންވެސްޓްމެންޓްތަކަށް ވެސް ބުރޫއަރާނެ ކަމަށެވެ. އުއްތަމަ ފަނޑިޔާރު ޖަލަށް ލައިގެން އުޅޭ ގައުމެއްގައި، އިންވެސްޓްކުރާނީ ކޮން ބައެއްތޯ ވެސް ޖަމީލް ސުވާލު އުފެއްދެވި އެވެ.\nއެމަނިކުފާނު ވިދާޅުވީ ރާއްޖޭގެ ހާލަތު ބަދަލުކުރުމުގައި، އެންމެ ބޮޑު ޑިމޮކްރަސީގެ ހައިސިއްޔަތުން އިންޑިއާގެ ޒިންމާ ބޮޑު ކަމަށެވެ. އަދި އެކަމުގައި އިންޑިއާ އަށް ގިނަ ގޮތްގޮތުން އެހީތެރިވެވިދާނެ ކަމަށް ދެކެވަޑައިގަންނަވާ ކަމަށް ވެސް ވިދާޅުވި އެވެ.\nމިހާރު އިނގިރޭސި ވިލާތުގައި ދިރިއުޅުއްވަމުން ގެންދަވާ ޖަމީލް ވިދާޅުވި ގޮތުގައި، ސަރުކާރުގެ އިސް ވެރިންނާ ދެކޮޅަށް ފިޔަވަޅު އަޅައި، ބޭރު ގައުމުތަކުގައި ހުރި މުދާ ހިފެހެއްޓުމަކީ ވެސް މިހާރު ކުރަން ޖެހިފައި އޮތް ކަމެކެވެ.\nރާއްޖޭގެ ގާނޫނުތަކާއި ޑިމޮކްރަސީއާ ޚިލާފަށް ހިންގާ ކަންކަން ހުއްޓުވަން އިންޑިއާ އިން އަވަސް ފިޔަވަޅުތަކެއް އަޅަން ޖެހިފައިވާ ކަމަށް ޖަމީލް ވިދާޅުވިއިރު، އިންޑިއާ އާއި ރާއްޖެއާ ދެމެދު ވަނީ ބޮޑެތި ހިޔާލުތަފާތުވުންތަކެއް އުފެދިފަ އެވެ.\nހުކުމުގައި ތިއްބެވި އިދިކޮޅު ސިޔާސީ ލީޑަރުން ދޫކޮށްލަން ސުޕްރީމް ކޯޓުން މި މަހު 1ގައި ނެރުނު އަމުރާ ގުޅިގެން ކުއްލި ނުރައްކަލުގެ ހާލަތު އިއުލާންކޮށް، އުއްތަމަ ފަނޑިޔާރު އަބްދުﷲ ސައީދާއި އެ ކޯޓުގެ ފަނޑިޔާރު އަލީ ހަމީދު ހައްޔަރުކުރި މައްސަލައިގައި އިންޑިއާ އިން ވަނީ ކަންބޮޑުވުން ފާޅުކޮށްފަ އެވެ. ކުއްލި ނުރައްކަލުގެ ހާލަތު އުވާލައި، ހިފަހައްޓާފައިވާ ރައްޔިތުންގެ ހައްގުތައް ކަށަވަރުކޮށްދޭން ވެސް އިންޑިއާ އިން ވަނީ ގޮވާލައިފަ އެވެ.\nއިތުރު ލިޔުންތައް އިދިކޮޅު ފަރާތްތައް ޑރ. މުހައްމަދު ޖަމީލް ރާއްޖެ-އިންޑިއާ ރައީސް އަބްދުﷲ ޔާމީން ޑިޕްލޮމެޓިކް ގުޅުން


ކީރިތި ޤުރުއާނުގައި ވާރިދުވެފައިވާ ދުޢާތައް3– shafiu.mv\nNovember 5, 2020 މުޙައްމަދު ޝާފިޢު\nوَاجْعَلْ لَنَا مِنْ لَدُنْكَ وَلِيّاً وَاجْعَلْ لَنَا مِنْ لَدُنْكَ نَصِيراً (النساء75)\nއަދި، އިބައިލާހުގެ ޙަޟްރަތުން ވާގިވެރިޔަކު އަޅަމެންނަށް ލައްވައިފާނދޭވެ! އަދި، އިބައިލާހުގެ ޙަޟްރަތުން ނަޞްރުވެރިޔަކު އަޅަމެންނަށް ލައްވައިފާނދޭވެ!\nرَبَّنَا آمَنَّا فَاكْتُبْنَا مَعَ الشَّاهِدِينَ ( المائدة 83)\nއަޅަމެންގެ ރައްބު! އަޅަމެން އީމާންވެއްޖައީމުއެވެ. ފަހެ، (މިކަމަށް) ހެކިދޭނޭ މީހުންގެ ތެރެއިން އަޅަމެން ލައްވާނދޭވެ!\nإِنْ تُعَذِّبْهُمْ فَإِنَّهُمْ عِبَادُكَ وَإِنْ تَغْفِرْ لَهُمْ فَإِنَّكَ أَنْتَ الْعَزِيزُ الْحَكِيمُ ( المائدة 118)\nއެއުރެންނަށް، އިބައިލާހު ޢަޛާބު ދެއްވިނަމަވެސް، ފަހެ، ހަމަކަށަވަރުން، އެއުރެންނީ، އިބައިލާހުގެ އަޅުންނެވެ. އަދި އެއުރެންނަށް އިބައިލާހު ފާފަފުއްސަވާނަމަ، ފަހެ، ހަމަކަށަވަރުން، އިބައިލާހީ، ޢަޒީޒްވަންތަ ޙަކީމްވަންތަ އިލާހެވެ.\nإِنِّي وَجَّهْتُ وَجْهِيَ لِلَّذِي فَطَرَ السَّمَاوَاتِ وَالْأَرْضَ حَنِيفًا وَمَا أَنَا مِنَ الْمُشْرِكِينَ ( الأنعام 79)\nހަމަކަށަވަރުން އުޑުތަކާއި ބިން ނެތުމުގެ ތެރެއިން ހެއްދެވި ފަރާތަށް އަހުރެން އަހުރެންގެ މޫނު ކުރިމަތިކޮށްފީމެވެ. އެއީ އިޚްލާޞްތެރިވެގެންވާ ޙާލު ތައުޙީދަށް ސީދާވެގެންނެވެ. އަދި އަހަރެން ޝިރުކުކުރާ މީހުންގެ ތެރެއިން ނުވަމެވެ.\nقُلْ إِنَّ صَلَاتِي وَنُسُكِي وَمَحْيَايَ وَمَمَاتِي لِلَّهِ رَبِّ الْعَالَمِينَ ( الأنعام 162)\nކަލޭގެފާނު ވިދާޅުވާށެވެ! ހަމަކަށަވަރުން، ތިމަންކަލޭގެފާނުންގެ ނަމާދާއި، ތިމަންކަލޭގެފާނުގެ އަޅުކަންތަކާއި، ތިމަންކަލޭގެފާނުގެ ދިރިހުންނެވުމާއި، ތިމަންކަލޭގެފާނުގެ އަވަހާރަވުން ޚާއްޞަވެގެންވަނީ ޢާލަމްތަކުގެ ރައްބަށެވެ.\nلَا شَرِيكَ لَهُ وَبِذَلِكَ أُمِرْتُ وَأَنَا أَوَّلُ الْمُسْلِمِينَ ( الأنعام 163)\nއެއިލާހަށް އެއްވެސް ޝަރީކަކު ނުވެއެވެ. އަދި ތިމަންކަލޭގެފާނަށް އަމުރު ވެވިގެންވަނީ އެގޮތަށެވެ. އަދި ތިމަންކަލޭގެފާނީ (މި އުއްމަތުގެ) މުސްލިމުންކުރެ، އެންމެ ފުރަތަމަ މީހާއެވެ.\nرَبَّنَا ظَلَمْنَا أَنْفُسَنَا وَإِنْ لَمْ تَغْفِرْ لَنَا وَتَرْحَمْنَا لَنَكُونَنَّ مِنَ الْخَاسِرِينَ (الأعراف23)\nއަޅަމެންގެ ރައްބު! އަޅަމެންގެ އަމިއްލަ ނަފްސުތަކަށް އަޅަމެން އަނިޔާވެރި ވެއްޖައީމުއެވެ. އަދި އަޅަމެންނަށް އިބައިލާހު ފާފަ ނުފުއްސަވައިފިނަމަ، އަދި ރަޙްމަތް ނުލައްވައިފިނަމަ، އަޅަމެންވާހުށީ، ގެއްލެނިވެގެންވާ މީހުންގެ ތެރެއިންނެވެ.\nالْحَمْدُ لِلَّهِ الَّذِي هَدَانَا لِهَذَا وَمَا كُنَّا لِنَهْتَدِيَ لَوْلَا أَنْ هَدَانَا اللَّهُ (الأعراف43)\nޙަމްދު ހުރީ ތިމަންމެންނަށް މިކަމަށް ތެދުމަގު ދެއްކެވި ﷲ އަށެވެ. އަދި ﷲ ތިމަންމެންނަށް މި ސީދާމަގު ނުދެއްކެވި ނަމަ އެކަމަށް ތެދުމަގު ލިބޭނެ ބައެއްކަމުގައި އަޅަމެން ނުވެއެވެ.\nرَبَّنَا لاَ تَجْعَلْنَا مَعَ الْقَوْمِ الظَّالِمِينَ (الأعراف47)\nއަޅަމެންގެ ރައްބު! އަނިޔާވެރިވީ މީހުންނާ އެކުގައި އަޅަމެން ނުލައްވާނދޭވެ!\nرَبَّنَا افْتَحْ بَيْنَنَا وَبَيْنَ قَوْمِنَا بِالْحَقِّ وَأَنْتَ خَيْرُ الْفَاتِحِينَ (الأعراف89)\nއަޅަމެންގެ ރައްބު! އަޅަމެންނާއި، އަޅަމެންގެ ޤައުމުގެމީހުންނާ ދެމެދު، ޙައްޤުގޮތުގައި ޙުކުމްކުރައްވާނދޭވެ! އިބައިލާހީ ޙުކުމްކުރައްވާ އެންމެހެޔޮ އިލާހެވެ.\nرَبَّنَا أَفْرِغْ عَلَيْنَا صَبْراً وَتَوَفَّنَا مُسْلِمِينَ (الأعراف126)\nއަޅަމެންގެ ރައްބު! އަޅަމެންގެ މައްޗަށް ކެތްތެރިކަން އޮއްސަވާނދޭވެ! އަދި މުސްލިމުން ކަމުގައި އަޅަމެން މަރުގަންނަވާނދޭވެ!\nرَبِّ اغْفِرْ لِي وَلِأَخِي وَأَدْخِلْنَا فِي رَحْمَتِكَ وَأَنْتَ أَرْحَمُ الرَّاحِمِينَ (الأعراف151)\nއަޅުގެ ރައްބު! ތިމަންއަޅާއަށާއި، ތިމަންއަޅާގެ އަޚާއަށް ފާފަފުއްސަވާނދޭވެ! އަދި އިބައިލާހުގެ ރަޙްމަތުގެ ތެރެޔަށް އަޅަމެން ވައްދަވައިފާނދޭވެ! އިބައިލާހީ ރަޙުމްކުރާ ފަރާތްތަކުގެ ތެރެއިން އެންމެ ރަޙްމަތްވަންތަ އިލާހެވެ.


Annaaru: konme dhuvahehge keumugai himenun muhinmu\nއަންނާރައަކީ ވެސް މޭވާގެ ތެރޭގައި ހިމެނޭ ވަރަށް މީރު މޭވާ އެކެވެ. އަންނާރުގެ ތެރޭގައި ކުދިކުދި އޮށްތަކެއް ހުރެއެވެ. އާންމު ގޮތެއްގައި ކައިއުޅެނީ މިއޮށްތަކުގެ ވަށައިގެން ހުންނަ މަޑު ކާން ބޭނުންކުރާ ބައެވެ. އަންނާރުގެ ވެސް ތަފާތު ވައްތަރުތައް ހުރެއެވެ. މިއީ ވެސް ހަށިގަނޑަށް ފައިދާހުރި އެތައް މާއްދާތަކަކުން މުއްސަނދި މޭވާ އެކެވެ.\nއަންނާރުން ލިބޭ ބައެއް ޞިއްޙީ ފައިދާތައް:-\nއަންނާރު ބޭނުންކުރުމަކީ ސްޓްރޯކް ޖެހުން، ހާރޓް އެޓޭކް ޖެހުން ފަދަ ހިތާއި ލެހޮޅިތަކާއި ގުޅުންހުރި ބަލިތައް ޖެހުމުގެ ފުރުޞަތު ކުޑަކޮށްދޭ ކަމެކެވެ. ދިރާސާތަކުން ދައްކާގޮތުގައި އަންނާރު ޖޫސް ކޮންމެ ދުވަހަކު ބޭނުންކުރުމަކީ ހަށިގަނޑުގައި ލޭދައުރުވުން ރަގަޅުކުރުމުގައި އެހީތެރިވެދީފާނެ ކަމެކެވެ. އަންނާރުގައި ހިމެނޭ ތަފާތު އެންޓި އޮކްސިޑެންޓް ތަކުގެ ސަބަބުން ލޭހޮޅިތަކުގައި ސަރުބީ ތަތްވުން ހުއްޓުވައި ލޭހޮޅިތައް ބެދުނަނުދީ ހިފަހައްޓައިދެއެވެ. ނަތީޖާއެއްގެ ގޮތުން ހިތާއި ލޭހޮޅިތަކާއި ގުޅުންހުރި ބަލިތަކުން ދުރުކޮށް ދެއެވެ. އަދި ލޭގައި ނުރަގަޅު ސަރުބީގެ އަދަދު ދަށްކޮށް، ރަގަޅު ސަރުބީގެ މިންވަރު އިތުރުކުރުވައެވެ.\nއަންނާރުގައި ބާރުގަދަ އެންޓި އޮކްސިޑެންޓް “ފްލޭވޮނޮއިޑް” ހުރެއެވެ. މިއީ ފްރީ ރެޑިކަލްތަކުން ހަށިގަނޑުގެ ސެލްތަކަށް ލިބޭގެއްލުން ކުޑަކޮށްދޭ މާއްދާ އެކެވެ. މިސަބަބާހުރެ ވަރަށް ގިނަ ޞިއްޙީ ތަޖުރިބާކާރުން ކެއުމުގައި އަންނާރު ހިމެނުމަށް އިރުޝާދު ދެއެވެ.\nއިސްރާއީލްގައި ހަދާފައިވާ ދިރާސާއެއް ބުނާގޮތުގައި އަންނާރު ޖޫސް ބޭނުންކުރުމަކީ އުރަމަތީގެ ކެންސަރު ޖައްސާ ސެލްތައް ގަނޑެއްގެ ސިފައިގައި އެއްވެ ބޮޑުވުން މަނާކޮށްދޭ ކަމެކެވެ. އަދި އެފަދަ ސެލްތައް ހަލާކުކޮށް ނެތިކޮށްލާ ކަމެކެވެ.\nފުއްޕާމޭގެ ކެންސަރު :\nމީދާ ބޭނުންކޮށްގެން ހަދާފައިވާ ތަޖުރިބާތަކުން އެނގިފައިވާ ގޮތުގައި އަންނާރު ބޭނުންކުރުމަކީ ފުއްޕާމޭގެ ކެންސަރުގެ ސެލްތައް ބޮޑުވުން ހުއްޓުވައި ޓިއުމަރު ހިންދާލާނެ ކަމެކެވެ.\nއަދި މި ނޫން ވެސް ގިނަ ވައްތަރު ކެންސަރުން ރައްކާތެރި ވުމަށް އެހީވެދޭ މޭވާ އެއްކަމުގައި މި މޭވާ ވެއެވެ.\nލޭމަދުވުމުން ރައްކާތެރި ކޮށްދިނުން ، އަންނާރުގައި ދަގަނޑު ގިނައިން ހުރެއެވެ. ނަތީޖާއެއްގެ ގޮތުން ލޭމަދުވުމުން މެދުވެރިވާ، ވަރުބަލިވުން، ބޯއެނބުރުން، ވަރުދެރަވުން ފަދަ މައްސަލަތަކަށް އަންނާރު ބޭނުންކުރުމުން ލުއިކަން ގެނެސްދެއެވެ.\nދިރާސާއަކުން ދައްކާފައިވާ ގޮތުގައި މައިމީހާ އަންނާރު ޖޫސް ބޭނުންކުރުމަކީ ތުއްތު ދަރިފުޅުގެ ސިކުނޑިއަށް ލިބޭ އަނިޔާތަކުން ރައްކާތެރިކޮށްދޭނެ ކަމެކެވެ. ތުއްުތު ދަރިފުޅުގެ ސިކުންޑި ރައްކާރެތި ކުރުމަށް ވެސް މި މޭވާ ވަރަށް މުހިންމު ރޯލެއް އަދާކުރެޔެވެ.\nއިންސާނުން ކެއުމަށް ބޭނުންކުރެވޭ އެންމެ ދުވަސްވީ މޭވާ ކަމުގައި ބުނެވެނީ އަންނާރު އެވެ. ބޭރަށް ހިންގުން ފަދަ ހާލަތްތަކުގައި ފޮނިތޮށި ކާފޫރު ތޮޅިއާއި އެކު އަންނާރު ކެއުމުން ބޭރަށް ހިންގުން ރަގަޅުކޮށްދެއެވެ. އަޑުކުރަކިވެ، ނުވަތަ އަޑު ގޮސްފައިވާނަމަ އަންނާރު ޖޫސް ބޭނުންކޮށްގެން އަގަދޮވުން ފަރުވާއެއް ކަމުގައި ފުދެއެވެ. މާމުޔާއި އެކު ބޭނުންކުރުމުން ކަންފަތުގައި އުފެދޭ ރިހުން ކުޑަކޮށްދެއެވެ. ގުރުދާގެ ބަލިތައް ކުޑަކޮށްދީ ހަޖަމު ރަގަޅުކޮށް، ކާހިތްވުން އިތުރުކޮށްދެއެވެ.\nލޮލުގެ ފެނުން ސާފުކުރުމުގައި ވެސް އަންނާރު ބޭނުންކުރުން އެހީއަކަށް ވެއެވެ. ބަނޑުގައި ރިހުން ކުރިމަތިވުމުން ކުޑަލޮނު ކޮޅަކާއި އަސޭމިރުސް ކޮޅަކާއެކު އަންނާރު ބޭނުންކުރުމުން ރިހުން ފިލައިދާ ކަމުގައި ބުނެވެއެވެ. ހިރުގަނޑާއި، ދަތުގެ ބަލިތައް ކުޑަކޮށްދިނުމުގައި ވެސް އަންނާރު އެހީތެރިވެދެއެވެ


COVID jehi thibe salon hidhumaiy dhin iru emmen mask alhaigen, bayyeh nufethurunu | Mihaaru\nކޮވިޑް ޖެހި ތިބެ ސެލޫން ހިދުމަތް ދިން އިރު އެންމެން މާސްކު އަޅައިގެން، ބައްޔެއް ނުފެތުރުނު\n18 ޖުލައި 2020 - 08:28 12 comments\nކޮވިޑް-19 ޖެހި، ބަލީގެ އަލާމާތްތައް ވެސް ހުއްޓާ ދެ ސްޓައިލިސްޓަކު 139 މީހަކަށް ހިދުމަތްދިން އިރު ވެސް އެ މީހުންގެ ފަރާތުން އެހެން މީހަކަށް ބަލި ފެތުރު ކަމެއް ފާހަގައެއް ނުކުރެވެ އެވެ. އެމެރިކާގެ މިޒޫރީގެ ސިޓީއެއް ކަމަށްވާ ސްޕްރިންގްފީލްޑްގެ ސެލޫނެއްގައި މަސައްކަތްކުރާ އެ ދެ މީހުން ގިނަ ބަޔަކާ ސީދާ ކޮންޓެކްޓްވި ނަމަވެސް އެއިން މީހެއްގެ ގަޔަށް ކޮރޯނާވައިރަސް އެރި ކަމުގެ ހެއްކެއް ނެތްކަން ބަޔާންކޮށް ދިރާސާއެއް މި ހަފްތާގައި ވަނީ ނެރެފަ އެވެ. އެމެރިކާގެ ސެންޓާސް ފޯ ޑިޒީސް ކޮންޓްރޯލް އެންޑް ޕްރިވެންޝަން (ސީޑީސީ) އިން ޝާއިއުކުރި އެ ދިރާސާގައި ބުނިގޮތުގައި ދެ ސްޓައިލިސްޓުންނާއި އެ މީހުންގެ ކްލަޔަންޓުން ވެސް ތިބީ މާސްކު އަޅައިގެންނެވެ.\nދިރާސާ ލިޔުއްވި މާހިރުން ފާހަގަކުރެއްވި ގޮތުގައި، ގައި ދުރުކަން ނުބެހެއްޓޭ ހާލަތުގައި މާސްކު އެޅުން ސްޕްރިންގްފީލްޑްގައި މަޖުބޫރުކުރުމާއި މާސްކު އެޅުމުގެ ސިޔާސަތެއް އެ ސެލޫނުން ގެންގުޅުމަކީ އެހެން މީހުންގެ ގަޔަށް ވައިރަސް ނާރަން އެހީތެރިވެދިން ސަބަބެއް ކަމަށް ބެލެވެ އެވެ.\n"މާސްކު އެޅުމާ ބެހޭ ސިޔާސަތުތައް މިހާރަށް ވުރެ ފުޅާކޮށް ތަންފީޒުކޮށްފި ނަމަ އާބާދީގެ ތެރޭގައި ބަލި ފެތުރުން މަޑުޖެހިގެންދާނެ ކަމަށް ބެލެވޭ،" ދިރާސާވެރިން ލިޔުއްވި އެވެ.\nޑަބްލިޔުއެޗްއޯ އިން ބުނާގޮތުގައި މާސްކު އެޅުމަކީ ކޮވިޑް-19 ފަދަ ބަލިތައް ފެތުރުން ކޮންޓްރޯލްކުރަން އަޅަން ޖެހޭ ފިޔަވަޅުތަކުގެ ތެރެއިން އެއް ފިޔަވަޅެވެ. އެ ޖަމިއްޔާގެ ބަހަކީ މާސްކު އަޅައިގެން އެކަނި ރައްކާތެރިކަން ނުލިބޭނެ ކަމާއި މާސްކު އެޅިޔަސް ގިނަގިނައިން އަތް ދޮވުމާއި ގައި ދުރުކުރުން ކޮންމެހެން ބޭނުންތެރި ކަމެވެ.\nއެއްވެސް ކޮންޓެކްޓެއްގެ އަލާމާތެއް ނެތް، ޓެސްޓުކުރި އެންމެން ނެގެޓިވް\nސްޕްރިންގްފީލްޑްގައި މޭ މަހު ކޮވިޑަށް ޕޮޒިޓިވްވި ދެ ސްޓައިލިސްޓުން ވެސް ވަނީ ކޮވިޑްގެ އަލާމާތްތައް ފެނުނުތާ އަށް ވަނަ ދުވަހާ ހަމައަށް ކްލަޔަންޓުންނަށް ހިދުމަތް ދީފަ އެވެ. އެ ދެ ސްޓައިލިސްޓުންނާ ގާތުން ސެލޫންގައި މަސައްކަތްކުރާ އެހެން މީހުން 14 ދުވަސް ވަންދެން ކަރަންޓީނުކޮށް ދުވާލަކު އެއްފަހަރު ހާލު ބެލި އިރު ކޮވިޑް-19ގެ އަލާމާތެއް ނުފެނެ އެވެ. އަދި ކޮންޓެކްޓް ޓްރޭސިންގެ ތެރެއިން ހޯދި 139 ކްލަޔަންޓުންނާއި އެ މީހުންނާ ބައްދަލުވެފައި ތިބި ސެކަންޑްރީ ކޮންޓެކްޓުންގެ ފުށުން ވެސް އަލާމާތެއް ނުފެނެ އެވެ.\nކޮވިޑަށް ޓެސްޓުކުރުމުގެ ފުރުސަތު ހުރިހާ ކްލަޔަންޓުންނަށް ދިން ނަމަވެސް ޓެސްޓުކުރަން ބޭނުންވީ 67 މީހުންނެވެ. އެ އެންމެންގެ ނަތީޖާ ވެސް އައީ ބައްޔަށް ނެގެޓިވް ކަމަށެވެ.\nއެއް ސްޓައިލިސްޓް އޭނާގެ ކްލަޔަންޓުންނަށް ހިދުމަތްދިނީ އުއި ފޮތި ދެ ފަށްކޮށްގެން ތައްޔާރުކޮށްފައި ހުރި މާސްކު އަޅައިގެންނެވެ. ދެވަނަ މީހާ އެ ވައްތަރު ފޮތި މާސްކުގެ އިތުރުން ސާޖިކަލް މާސްކު ވެސް ބޭނުންކުރި އެވެ.\nހިދުމަތް ހޯދި މީހުންގެ ތެރެއިން ވެސް ގިނަ މީހުން ބޭނުންކޮށްފައި ވަނީ ފޮތި މާސްކާއި ސާޖިކަލް މާސްކެވެ.\nސްޕްރިންގްފީލްޑް ސެލޫން ކޭސްތަކާ ބެހޭ ދިރާސާ\nމާސްކު އެޅުމާ ބެހޭ އިރުޝާދުތައް\nރާއްޖޭގެ ހެލްތު ޕްރޮޓެކްޝަން އޭޖެންސީން ނެރެފައިވާ މާސްކު އެޅުމުގެ އުސޫލުގައިވާ ގޮތުން ކޮވިޑް ޖެހިފައިވާ މީހަކު މާސްކު އެޅުމުން އޭނާގެ ފަރާތުން އެހެން މީހުންނަށް ބަލި ފެތުރުން ކުޑަކުރެވެ އެވެ. އަދި ބަލީގެ އަލާމާތްތައް ފެށިފައި ނުވާ މީހުންގެ ފަރާތުން ވެސް ކޮވިޑް ފެތުރުމުގެ ފުރުސަތު އޮތް ކަމަށް ދިރާސާތަކުން ދައްކާކަން ފާހަގަކޮށް އެޗްޕީއޭ އިން ބުނެފައި ވަނީ އެ ހާލަތުގައި ވެސް، މާސްކް އެޅުމުގެ ސަބަބުން، ކެއްސާ ކިނބިހިއަޅާ އިރު އާއި ވާހަކަދައްކާ އިރު އަނގައިން ބޭރުވާ ކުޅު ތިކިތައް ވައިގެ ތެރެއިން އަނެއް މީހާ އަށް ވާސިލްވުން ކުޑަވުމަކީ މި ބަލި މުޖުތަމައު ތެރޭގައި ފެތުރުން ކުޑަކުރުވާނެ ކަމެއް ކަމަށެވެ.\nމާސްކު އެޅުމާ ބެހޭގޮތުން އެޗްޕީއޭގެ އިރުޝާދުތައް\nކޮވިޑް-19 ފެތުރެން ފެށިތާ ކުރީކޮޅު އާއްމުން މާސްކު އަޅާކަށް ސިއްހީ މާހިރުން ލަފައެއް ނުދެ އެވެ. ޑަބްލިޔުއެޗްއޯ އިން ވެސް އޭރު ބުނަމުން ގެންދިޔައީ މާސްކު އަޅައިގެން މި ބަލިން ރައްކާތެރިވާނެ ކަމުގެ ހެއްކެއް ނެތް ކަމަށެވެ. މާސްކު އެޅީމާ، ރައްކާތެރިކަން ލިބުނީ ކަމުގެ ކުށް ހީއެއް ކުރެވޭތީ އާއި ސިއްހީ ހިދުމަތް ދޭ ފަރާތްތަކަށް ކޮންމެހެން ބޭނުންވާ މާސްކު އާއްމުން ބޭނުންކުރަން ފަށައިފި ނަމަ މާސްކު ހުސްވެދާނެތީ އެކަން ކުރާކަށް އެ ޖަމިއްޔާ އިން ކުރިން ލަފައެއް ނުދެ އެވެ.\nއެކަމަކު އޭޕްރީލްގައި ޑަބްލިޔުއެޗްއޯގެ ލަފާ ބަދަލުކުރުމަށް ފަހު އިތުރު އިރުޝާދުތަކެއް ވެސް ވަނީ ނެރެފަ އެވެ.\nޑަބްލިޔުއެޗްއޯގެ ފަހުގެ އިރުޝާދުތައް ނެރުމުގެ ކުރިން ޖޫން 1ގައި އެޗްޕީއޭ އިން ނެރުނު ގައިޑްލައިންގައި އޮތީ ބަލީގެ އަލާމާތެއް ނެތް ނުވަތަ ބަލި ޖެހިފައިވާކަން ކަށަވަރު ނުވާ މީހެއް ނުވަތަ ބަލިމީހެއްގެ އެހީތެރިއެއް ނޫން މީހުން ސާޖިކަލް (މެޑިކަލް) މާސްކް ބޭނުންކުރުމަކީ އެދެވިގެންވާ ކަމެއް ނޫން ކަމަށެވެ. އެކަމަކު ޖޫން 5ގައި ޑަބްލިޔުއެޗްއޯ އިން އިރުޝާދުދީފައި ވަނީ އުމުރުން 60 އަހަރުން މަތީގެ މީހުންނާއި ބޮޑެތި ބަލިތަކަށް ފަރުވާ ހޯދާ މީހުން، ގައި ދުރުނުކުރެވޭ ހާލަތްތަކުގައި މެޑިކަލް މާސްކު ބޭނުންކުރުމަށާއި ކޮންމެ މީހަކު ވިޔަސް ކޮވިޑް-19 އަށް ޝައްކުކުރެވޭ އަލާމާތެއް ހުރި ނަމަ އަބަދުވެސް މެޑިކަލް މާސްކު އަޅައިގެން އުޅުމަށެވެ. ހާއްސަ ހާލަތެއް ނެތް އާއްމުންނަށް ޑަބްލިޔުއެޗްއޯގެ އިރުޝާދަކީ ތިން ފަށަލައިގެ ފޮތި މާސްކު ބޭނުންކުރުމެވެ.\nމާސްކު އެޅުމާ ބެހޭގޮތުން ޑަބްލިޔުއެޗްއޯ އިން ޖޫން 5ގައި ނެރުނު ލަފާ\nމާސްކު އެޅުމުގައި ބަލަންވީ ކަންކަމާއި ފޮތި މާސްކު ތައްޔާރުކުރާނެ ގޮތް ވެސް އެޗްޕީއޭގެ އުސޫލުގައި ތަފްސީލްކޮށް ކިޔައިދީފައި އެބަހުއްޓެވެ.\nއެޗްޕީއޭގެ އިންފޮގްރެފިކް: މާސްކު އެޅުމުގައި ސަމާލުވާންވީ ކަންކަން\nއެންމެން މާސްކު އެޅުން\nމާސްކުން ކޮވިޑަށް ރައްކާތެރިކަން ލިބިދޭ ކަމަށް ނުދެކޭ ސިއްހީ މާހިރުން އަދިވެސް އެބަ ތިއްބެވެ. އަދި އުނދަގުލަކަށް ވާތީ މާސްކު އަޅަން އިންކާރުކުރުމާއި މާސްކު އަޅައިގެން އުޅެން އިރުޝާދު ދީފައި އޮންނަ ގޮތާ ހިލާފަށް އުޅޭ މީހުން އެކި ގައުމުތަކުން ފެނެ އެވެ. މާލޭގައި ދަތްދޮޅީގައި މާސްކު އަޅައިގެން އުޅޭ ގިނައިން ފެންނަ ފަދައިންނެވެ.\nއެކަމަކު ސީޑީސީގެ ޑިރެކްޓަރު ރޮބަޓް ރެޑްފީލްޑް މި ހަފްތާގައި ވިދާޅުވިގޮތުގައި އެންމެން މާސްކު އަޅައިގެން އުޅުމާ މެދު ސީރިއަސްވާން ވެއްޖެ އެވެ. އިންޓަވިއުއެއްގައި އޭނާ ވިދާޅުވީ ބޭރު ތެރޭގައި އުޅޭ އިރު އެންމެން މާސްކު އަޅަން ފަށައިފި ނަމަ އެމެރިކާގައި ކޮރޯނާވައިރަސް ފެތުރުން، ހަތަރު ހަފްތާ އާއި އަށް ހަފްތާއާ ދެމެދުގެ މުއްދަތެއްގައި ކޮންޓްރޯލްވާނެ ކަމަށެވެ.\nރެޑްފީލްޑް އާއި އިތުރު މާހިރުންތަކެއް އަންގާރަދުވަހު ލިޔުއްވި މަޒުމޫނެއްގައި ވެސް ވަނީ ކޮވިޑް-19 ފެތުރުން ހުއްޓުވަން އެންމެން މާސްކު އަޅަންވީ ވަގުތު ޖެހިއްޖެ ކަމަށް ވިދާޅުވެފަ އެވެ.\nއެންމެން ވެސް މާސްކު އަޅަން ވެއްޖެ ކަމަށް މާހިރުންތަކެއް ވިދާޅުވެފައިވާ މަޒުމޫނު\nލަފަޔަށް އަމަލު ނުކުރާތީ ނުވަތަ ނުކޮށްފާނެތީ މާސްކު މަޖުބޫރުކޮށްފައިވާ ގައުމުތައް މަދެއް ނޫނެވެ. އެ ލިސްޓު ދަނީ ދިގު ވެސް ވަމުންނެވެ. ބައެއް ގައުމުތަކުގައި މާސްކު އަޅައިގެން ނޫނީ ގެއިން ބޭރަށް އެއްވެސް ތާކަށް ނުދެވޭ ގޮތަށެވެ. އަނެއް ބައި ގައުމުތަކުގައި ވަކި ތަންތަނަށް ދާއިރު މާސްކު އަޅައިގެން އުޅެން މަޖުބޫރުވާ ގޮތަށެވެ.\nމާސްކު އެޅުން މަޖުބޫރު ބައެއް ގައުމުތައް\nބައިބޯ މާލޭގައި ކޮވިޑް ވަރަށް ބޮޑަށް ފެތުރިފައި އޮއްވައި ލޮކްޑައުންއެއް ގެނެސްގެން ކޮންމެވެސް ވަރަކަށް ކޮންޓްރޯލްވުމުން މިހާރު އޮތީ ކަންކަން ވަރަށް ބޮޑަށް ހުޅުވާލައިފަ އެވެ. ދިން ލުއިތަކާ އެކު ދިވެހިންނަށް ބަލި ޖެހޭ އަދަދާއި ބަލި މީހުންގެ ކޮންޓެކްސްޓް އިތުރުވެގެން ވެސް ދިޔަ އެވެ. އެކަމަކު އާއްމުކޮށް އެންމެން މާސްކު އަޅައިގެން އުޅުން މަޖުބޫރުކުރުމުގެ ވިސްނުމެއް އެޗްޕީއޭގައި އަދި ނެތެވެ.\nއެޗްޕީއޭގެ އިންފޮގްރެފިކް: މާސްކު އަޅާނެ ގޮތާއި ނައްތާލާނެ ގޮތް\nއެޗްޕީއޭ އިން ބުނެފައި ވަނީ ހުރިހާ ތާކު މާސްކު މަޖުބޫރު ކުރިޔަސް މައްސަލަ ހައްލު ނުވެދާނެ ކަމަށާއި ގަވާއިދާ ހިލާފުވާ މީހުން ހުރިހާ ވަގުތެއްގައި ހޯދައި އެންމެން މާސްކް އަޅާތޯ ބެލޭނެ އިންތިޒާމެއް ހަމަޖެއްސުމަކީ އެހާ ފަސޭހަ ކަމެއް ނޫން ކަމަށެވެ. އެހެންވެ އެޗްޕީއޭގެ ނަސޭހަތަކީ މާސްކު އެޅުމަކީ ފަރުދީ ޒިންމާއެއްގެ ގޮތުގައި ދެކިގެން އެކަން ކުރުމެވެ. އަދި އެ ތަނުން ބުނެފައި ވަނީ މަގުމަތީގައި އުޅޭ އިރު އަބަދު މާސްކު އެޅުމަށް ވުރެ މުހިއްމުކަން ބޮޑީ ބައްޔަށް ހުށަހެޅުމުގެ ނުރައްކާ ބޮޑުވާ ހާލަތްތަކުގައި މާސްކު އަޅައިގެން އުޅުން ކަމަށެވެ. އެއީ މިސާލަކަށް ބަންދުކޮށް ހުންނަ ތަންތަނަށް ވަންނަ އިރު، ނުވަތަ ގައި ދުރުކުރެވެން ނެތް ހާލަތްތަކެވެ.\nއެކަމަކު މިހާރު ވެސް ބައެއް ތަންތަނުގައި މާސްކު އެޅުން މަޖުބޫރެވެ. މިސާލަކަށް، މާސްކު ނާޅާ ހުރި މީހަކު ފިހާރަތަކަށް ވެއްދުން މަނަ އެވެ. ސެލޫންތަކަށް ދާ މީހުން ވެސް މާސްކު އަޅަން ޖެހެ އެވެ. ސެލޫންތަކުގެ މުވައްޒަފުން ވެސް ތިބެން ޖެހެނީ ކަސްޓަމަރުންނަށް ހިދުމަތް ދޭ އިރު މާސްކު އަޅައިގެން އަދި ގާތުން ހިދުމަތް ދޭ އިރު މޫނުމަތީގައި ޝީލްޑު ވެސް އަޅައިގެންނެވެ.\nއިތުރު ލިޔުންތައް ފޭސް މާސްކް


Guideline aa hilaafu nuve campaign fashan EC in hudha dheefi | Mihaaru\nގައިޑްލައިނާ ޚިލާފު ނުވެ ކެމްޕޭން ފަށަން އީސީން ހުއްދަ ދީފި\nއެ ކޮމިޝަންގެ ނައިބު ރައީސް އަހްމަދު އަކްރަމް މިއަދު ވިދާޅުވީ ރަސްމީކޮށް ކެމްޕޭނަށް ހުޅުވާނުލި ނަމަވެސް ކޮވިޑް-19 އިން ރައްކާތެރިވާން ހެލްތު ޕްރޮޓެކްޝަން އެޖެންސީން އެކުލަވާލައި އާއްމުކޮށްފައިވާ ގައިޑްލައިންތަކާ އެއްގޮތަށް ކެމްޕޭންކުރަން ހުރަހެއް ނެތް ކަމަށެވެ. އެކަމަކު ކޮމިޝަންގެ އިލްތިމާސަކީ، ބަލި ފެތުރެން މަގުފަހިވާ ގޮތަށް އެއްވެސް ހަރަކާތެއް ނުބޭއްވުމެވެ.\n"ގައިޑްލައިންތަކެއް އެބަހުރި އާއްމުކޮށްފައި، އެއާ އެއްގޮތަށް ކެމްޕޭން ފަށައިގެން ސިޔާސީ ޕާޓީތަކަށް ކުރިއަށް ގެންދެވޭނެ،" އަކްރަމް ވިދާޅުވި އެވެ.\nއިންތިޚާބަށް ރީރެޖިސްޓްރޭޝަންގެ ފުރުސަތު ހުޅުވާލަން މަސައްކަތް ކުރަމުން އަންނައިރު ކޮމިޝަންގެ ވިސްނުމަކީ އޮންލައިންކޮށް އެކަން ކުރެވޭނެ ގޮތް ހަމަޖެއްސުމެވެ. މިކަމުގައި ޕާޓީތަކާ އެކު މަޝްވަރާކޮށް ގޮތެއް ނިންމާނެ ކަމަށް އަކްރަމް ވިދާޅުވި އެވެ.\nއިލެކްޝަންސް ކޮމިޝަނުން ބުނިގޮތުގައި މި އިންތިޚާބުގެ ވޯޓުލުމާއި އެހެން އިންތިޒާމްތައް ވެސް ހަމަޖައްސާނީ ކޮވިޑް-19ގެ ރައްކާތެރިކަމުގެ މިންގަނޑުތަކާ އެއްގޮތަށެވެ. ޖިސްމާނީ ނުކުޅެދުންތެރިކަން ހުންނަ މީހުން ވޯޓުލާން ވަކި ބޫތެއް ބަހައްޓަން ވެސް އަންނަނީ މަސައްކަތް ކުރަމުންނެވެ.\nކައުންސިލް އިންތިޚާބަށް 4،172 އަށް ވުރެން ގިނަ މީހުން ކުރިމަތިލާފައިވާއިރު، މިހާތަނަށް 71 ކެންޑިޑޭޓަކު ވަނީ ނަން އަނބުރާ ނަގައިފަ އެވެ. ކޮވިޑުގެ ހާލަތާ ގުޅިގެން އިންތިޚާބު ފަސްކުރަން ފާސްކޮށްފައިވާ ގާނޫނުގެ ދަށުން މި ގޮނޑިތަކަށް ވާދަކުރުމުގެ ފުރުސަތެއް ނުލިބެ އެވެ.\nއެމްޑީޕީ ލޯކަލް އިންތިހާބު އަދާލަތު ޕާޓީ އިލެކްޝަންސް ކޮމިޝަން ޕީޕީއެމް ލޯކަލް ކައުންސިލްތަކުގެ އިންތިޚާބު 2020\nކޮން ކެމްޕޭނެއް. މިހާރު ތިޔަ ޕާޓީތައް ދެކެ އަހަރެމެން ފޫހިވެއްޖެ. އަބަދުވެސް ނިކަމެތި ރައްޔިތުންނޭ ކިޔައިގެން އަންނަނީ ދޮގުހަދަން. އިންތިހާބުވުމުން ތެދުވެރިކަމެއް އަމާނާތްތެރިކަމެއް ގައުމިއްޔަތެއް ނޯވޭ. މުޅިންވެސް އޮންނަނީ ޖީބު ބޮޑުކުރުމާ އާއިލާގެ މީހުންނަށް ވަޒީފާ ހޯދައިދިނުމާއި، ރިޝްވަތު ގެ ކުޅިގަނޑު.\nހަގީގަތަކީ ތިއެވެ. އެކަމަކު ވޯޓުނުދީވެސްވާނެގޮތެއް ނެތެވެ. އިސްލާމްދީނުގައި އޮންނަނީ اختيار اخف الضررين މިއެވެ. ދެގެއްލުމުން ކުޑަގެއްލުން އިޚްތިޔާރު ކުރުމެވެ.


India Meehaku Youtube In Bank Falhan Dhaskoh,2Bank Eh Falhaalaifi - Vaguthu\nޔޫޓިއުބަކީ އާންމު ގޮތެއްގައި ގިނަ ބަޔަކު ކާތެކެތީގެ އާ ވަތްތައްރުތައް ތައްޔާރު ކުރާނެ ގޮތާއި މޭކްއަޕްއާއި އާޓު ފަދަ ތަކެތި ދަސްކުރަމުން އަންނަ އެޕްލިކޭޝަނެކެވެ. ގިނަ ބަޔަކު އެފަދަ ކަންކަމަށް ޔޫޓިއުބް ބޭނުން ކުރަމުން އަންނައިރު، އިންޑިއާގެ މީހަކު ބޭންކު ފަޅާނެ ގޮތެއް ޔޫޓިއުބް މެދުވެރިކޮށް ދަސްކޮށްގެން ދެ ބޭންކެއް ފަޅާލައިފިއެވެ.\nއުމުރުން 25 އަހަރުގެ ސޯމްޔަރަންޖަން ޖެނާ އެ ބޭންކުތައް ފަޅާލާފައިވަނީ އޭނާ މީގެ ކުރިން ނަގާފައިވާ ލޯނުތައް ދެއްކުމަށްޓަކައެވެ. އެގޮތުން އޭނާ ވަނީ 19 ލައްކަ ރުޕީސްގެ ލޯނެއް ބޭންކު މެދުވެރިކޮށް ނަގާފައެވެ.\nއިންޑިއާގެ މީޑިއާތަކުން ރިޕޯޓް ކޮށްފައިވާ ގޮތުގައި ދެ ބޭންކެއް ފަޅާލައިގެން އޭނާ ވަނީ 12 ލައްކަ ރުޕީސް ވަގަށް ނަގާފައެވެ.\nއެގައުމުގެ ފުލުހުން ބުނެފައިވަނީ އޭނާ އަކީ އޮޑިޝާ އަވަށުގައި ހެދުން ފިހާރައެއް ހިންގަމުން އަންނަ މީހެކެވެ. އަދި ކޮވިޑް-19ގެ ކުރިން އޭނާ އަށް މަހެއްގެ މައްޗަށް9ލައްކަ ރުޕީސް އާމްދަނީއެއްގެ ގޮތުގައި ލިބެއެވެ. އޭނާ ބޭންކު ފަޅާފައިވަނީ ކޮވިޑް-19ގެ ސަބަބުން ވިޔަފާރި ދަށްވުމުން ކަމަށްވެސް ފުލުހުން ވަނީ ބުނެފައެވެ.\n"އޭނާއަށް ބޭންކު ފަޅަން ހިޔާލު ލިބިފައިވަނީ ޔޫޓިއުބުން. އެހެން ކަމުން އޭނާ ވަނީ ޔޫޓިއުބް މެދުވެރިކޮށް އެކަން ދަސްކޮށްފައި" ފުލުހުން ވިދާޅުވިއެވެ.\nފުލުހުން ބުނީ، ކުޅޭ ބަޑިއެއް ބޭނުން ކޮށްގެން އޭނާ ފަޅާލާފައިވަނީ އިންޑިއަން އޯވަސީސް ބޭންކާއި ބޭންކް އޮފް އިންޑިއާ ކަމަށެވެ.\n"ދެ ބޭންކު ފެޅުމަށް އޭނާ ބޭނުން ކޮށްފައިވަނީ ކުޅޭ ބަޑިއެއް. ބޭންކުތައް ފަޅާފައިވަނީ ދެ ދުވަހުގެ ތެރޭގައި" ފުލުހުން ވިދާޅުވިއެވެ.\nއޭނާ ހައްޔަރު ކުރުމުގެ ކުރިން ނަގާފައިވާ ލޯނުގެ ކޮންމެވެސް ވަރެއް ދައްކާފައިވާ ކަމަށާއި ހައްޔަރު ކުރުމަށްފަހު ފުލުހުންނަށް ހޯދިފައިވަނީ 10 ލައްކަ ރުޕީސް އާއި އޭނާ ގެންގުޅުނު ކުޅޭ ބަޑީގެ އިތުރުން ވެހިކަލެއް ކަމަށް މީޑިއާ ރިޕޯޓްތަކުން ވަނީ ބުނެފައެވެ.\nއިންޑިއާ ސިފައިންގެ އަދަދު ހާމަކުރަން ނުޖެހޭނެ ކަމަށް ނިންމައިފި\nއޮކްޓޯބަރ 17, 2020 15:50\nސަޅި ރާޖޭގެ ބޭންކު ތައް ވެސް ފަޅާލަންވީ\nއޮކްޓޯބަރ 19, 2020 18:38\nމިހުރީ އަހަރެމެންގެ ޖާހިލުކަން ހުރިވަރު. ކިޔޭނުކިޔޭ ނޭގި ވާނުވާގައި.


Furassaara koh banner dhemiyas kanbodeh nuvey: Fiyaz | Mihaaru\nމާލެ، ސެޕްޓެމްބަރު 12، 2018: ރާއްޖެ ޓީވީ ކުރިމަތީގައި ޕީޕީއެމުން ދަމާފައިވާ ކެމްޕޭން ފޮތިގަނޑެއް.\nފުރައްސާރަކޮށް ބެނާ ދެމިޔަސް ކަންބޮޑެއް ނުވޭ: ފިޔާޒު\n13 ސެޕްޓެމްބަރ 2018 - 12:08 24 comments\nއަބުރުގެ ގާނޫގެ ދަށުން އެތައް ފަހަރަކު ޖޫރިމަނާ ކޮށްފައިވާ، ރާއްޖެ ޓީވީ ހިންގާ އިމާރާތުގެ ކުރިމަތީގައި ޕީޕީއެމްގެ ލޯގޯ އާއި ރައީސް ޔާމީނާއި ރަނިންމޭޓް ޑރ. ޝަހީމްގެ ނަން ޖަހައި ދަމާފައިވާ ބެނާގައި ލިޔެފައިވަނީ "މީހުންގެ އަބުރާ ބެހޭ ނަމަ އެކަމުން ސަލާމަތް ވާނީ އަބުރުފުޅު ފަންޑު ފޮށި ބަހައްޓައިގެން!" ކަމަށެވެ.\n"އަޅުގަނޑުމެން ގަބޫލުކުރަނީ އެ ބެނާ ހަރުކޮށްފައި ވަނީ ރާއްޖެ ޓީވީ އަށް ފުރައްސާރަ ކުރުމަށް ކަމަށް. އެކަމަކު އެކަމަކާ ކަންބޮޑެއް ނުވޭ،" ރާއްޖެ ޓީވީގެ ސީއޯއޯ ހުސައިން ފިޔާޒު މޫސާ ވިދާޅުވި އެވެ.\nރާއްޖެ ޓީވީ ކުރިމަތީގައި އެ ޓީވީ ސްޓޭޝަނަށް ނިސްބަތްވާ ގޮތަށް ޕީޕީއެމުން ބެނާއެއް ދަމާފައިވާ އިރު، ވަކި މީހަކަށް ނިސްބަތް ނުވާ ގޮތަށް ބ. މާޅޮހުގައި އިދިކޮޅު އެމްޑީޕީން ދަމާފައި ހުރި ބެނާއެއް ފުލުހުން އިއްޔެ ވަނީ ނަގައިފަ އެވެ. އެ ބެނާގައި ލިޔެފައި އޮތީ "ވަގަކަށް ހާސް ދުވަސް، ރައްޔިތުންނަށް އެއް ދުވަސް" ކަމަށެވެ.\n"އަބުރުފުޅު ފަންޑު"ގެ ނަމުގައި ރާއްޖެ ޓީވީން ފަންޑު ހުޅުވަނީ، އެ ސްޓޭޝަނުން ފޮނުވާ ބައެއް ޕްރޮގްރާމްތަކުގައި، އަބުރުގެ ގާނޫނާ ޚިލާފު ކޮންޓެންޓް ހިމެނިގެން، ބްރޯޑްކާސްޓިން ކޮމިޝަނުން އެ ސްޓޭޝަން ޖޫރިމަނާ ކުރުމުން އެކަމަށް ފައިސާ ހޯދުމަށެވެ. ބްރޯޑްކާސްޓިން ކޮމިޝަނުން ރާއްޖެ ޓީވީ އެންމެ ފަހުން ޖޫރިމަނާ ކޮށްފައި ވަނީ ރައީސް އަބްދުﷲ ޔާމީންގެ އަބުރު ގެއްލޭ ގޮތަށް ދެއްކި ވާހަކަތަކެއް ބްރޯޑްކާސްޓް ކުރި ކަމަށް ބުނެ، ދެ މިލިއަން ރުފިޔާ އިންނެވެ.\nދެ މިލިއަނުން ޖޫރިމަނާކުރުމުން ރާއްޖެ ޓީވީ އަށް ފައިސާ ހޯދައިދޭން ފަންޑުފޮށި ހުޅުވުމަށް ބޭއްވި ހަފްލާގައި ފިޔާޒު ވިދާޅުވީ އަބުރު ގާނޫނުގައިވާ އެންމެ ބޮޑު އަދަދުން ރާއްޖެ ޓީވީ ޖޫރިމަނާ ކޮށްފައިވާ އިރު އެކަން ކުރީ ޖަވާބުދާރީވުމަށް އެއްވެސް ފުރުސަތެއް ނުދީ ކަމަށެވެ.\nރައީސް ޔާމީންގެ ލީގަލް ޓީމުން ވަނީ އެމްޑީޕީން ބޭއްވި އެ ނޫސްވެރިންގެ ބައްދަލުވުމުގައި އާންމުކުރި މައުލޫމާތުތައް އަބުރުގެ ގާނޫނާ ޚިލާފަށް ބްރޯޑްކާސްޓްކޮށްފައި ވާތީ ގާނޫނު އަސާސީ އާއި އަބުރުގެ ގާނޫނުގެ ދަށުން ރާއްޖެ ޓީވީގެ މައްޗަށް، ގެއްލުމުގެ ބަދަލު ހޯދައިދިނުމުގެ ދައުވާ ކުރުމަށް މުއައްސަސާތަކަށާއި ބްރޯޑްކާސްޓިން ކޮމިޝަނަށް ހުށަހެޅުމަށް ނިންމައިފަ އެވެ.\nއަދި ރައީސް ޔާމީންގެ ހައްގަށް އަރައިގެންފައިވާތީ، އިންތިހާބުތަކާ ބެހޭ އާންމު ގާނޫނުގެ ދަށުން ރާއްޖެ ޓީވީއާ ދެކޮޅަށް ސިވިލް ކޯޓަށް މައްސަލަ ހުށަހެޅުމަށްވެސް ވަނީ ނިންމައިފަ އެވެ.\nމިހާތަނަށް ފަސް ފަހަރެއްގެ މަތިން ރާއްޖެ ޓީވީ ޖޫރިމަނާ ކޮށްފައިވާ އިރު، ޖޫރިމަނާ ކުރާ ކޮންމެ ފަހަރަކު އެ ފައިސާ ދެއްކުމަށް ރާއްޖެ ޓީވީން "އަބުރުފުޅު" ފަންޑުގެ ނަމުގައި ފޮށްޓެއް ހުޅުވާ، އެ އަށް ލިބޭ ފައިސާ އިން ޖޫރިމަނާ ދައްކަ އެވެ.\nއިތުރު ލިޔުންތައް އެމްޑީޕީ މޯލްޑިވްސް ބްރޯޑްކާސްޓިން ކޮމިޝަން ރާއްޖެ ޓީވީ ނޫސްވެރިން މީޑިއާ ޕީޕީއެމް ޕީޕީއެމް ކެމްޕޭން ނޫސްވެރިކަން


Hrithik Roshan aai Tiger Shroffge kurimathi lumeh\nރިތިކް އާއި ޓައިގާގެ ކުރިމަތިލުމެއް!\nޓައިގާ ޝްރޯފް އާއި ރިތިކް ރޯޝަން\nރިތިކް ރޯޝަނާއި ޓައިގާ ޝްރޮފް ފެންނަ އާ ފިލްމުގެ ނަމަކީ "ވޯ" ކަން ހާމަކޮށް ފިލްމުގެ ފުރަތަމަ ޓީޒާ ޓްރެއިލާ ދައްކާލައިފި އެވެ.\nމިދިޔަ އަހަރުން ފަށައިގެން މި ފިލްމުގެ މަސައްކަތުގައި މި ދެ ތަރިން ވެސް ދަަނީ އުޅެމުންނެވެ. ނަމަވެސް ފިލްމުގެ ޓީމުންނާއި ދެ ތަރިންގެ ފަރާތުން ވެސް މި ފިލްމާބެހޭ މާ ބޮޑު މައުލޫމާތެއް ހާމަ ނުކޮށް މިކަން އޮތީ ސިއްރުކޮށްފަ އެވެ.\nޔާޝްރާޖް ފިލްމްސް (ވައިއާރްއެފް) އިން ގެނެސްދޭ މި ފިލްމުގެ ޓީޒާ ނެރެމުން ޖަހާފައިވަނީ "ޓޫ ހީރޯސް، ވަން ވޯ" އެވެ. އަހަރުގެ އެކްޝަން ފިލްމުގެ ގޮތުގައި ޕްރޮމޯޓް ކުރާ މި ފިލްމު ސިނަމާތަކަށް އަންނާނީ އޮކްޓޯބަރު ދޭއްގަ އެވެ.\nޓީޒާ ޓްރެއިލާގައި ވެސް ވަނީ ދެ ތަރިންގެ ވަރުގަދަކަން ދައްކާލާފަ އެވެ. ތަޅާފޮޅުމާއި ހަނގުރާމައިގެ ބަޑި ޖެހުމާއި ސްޓަންޓުތަކުގެ ފުލް ޕެކޭޖެއް ގޮތުގައި ޓީޒާ ފެނެ އެވެ.\nމިއީ އާކްޓިކް ސާކަލްގައި ޝޫޓު ކުރާ ފުރަތަމަ ފިލްމު ވެސް މެ އެވެ. ޓީޒާގައި ފެންނަ ކާރު ސީން އަކީ ފިންލެންޑުގައި ނަގާފައިވާ މަންޒަރެއްކަން ފިލްމުގެ ޑިރެކްޓަރު ސިދާތު އަނަންދު ބުނެފައިވެ އެވެ.\n"އެންމެ ފުރަތަމަ ދުވަހުން ފަށައިގެން ވެސް ބޭނުންވީ ހިންދީ ސިނަމާ ނުދެކޭ ވަރުގެ ފިލްމެއް ގެންނަން. ފިލްމުގެ އެންމެ ވަރުގަދަ ކާރު ސީން ސްޓަންޓު އެއްކޮށް ނަގާފައިވަނީ އައިސް މަތީގައި. އެއީ ފިންލަންޑުގައި. އަދި އެ މަންޒަރު ނަގަމުން ދިޔަ އިރު އެނގުނީ އެކްޝަން ފިލްމެއްގެ މަންޒަރެއް އާކްޓިކް ސާކަލްގައި ނަގާ މިއީ ފުރަތަމަ ފަހަރުކަން" ޑިރެކްޓަރު ބުންޏެވެ.\nރިތިކް އާއި ޓައިގާ މި ފިލްމުގައި ވަނީ ފުރާނައަށް ނުރައްކާވާ ވަރުގެ ސްޓަންޓުތަކެއް ވެސް ޖައްސާފައި ކަމަށް ފިލްމުގެ ޓީމުން ބުނެ އެވެ. އެހެން ނަމަވެސް، ކިތަންމެ ރިސްކީ ވިޔަސް ބަލާލަން ރީތި ކަމުން މި މަންޒަރުތައް ނެގީ ކަމަށް ބުންޏެވެ.\nލީޑުން ފެންނަ މި ދެ ތަރިންގެ އިތުރުން މި ފިލްމުގައި މުހިއްމު ރޯލަކުން ވާނީ ކަޕޫރުވެސް ފެންނާނެ އެވެ. މިއީ ރިތިކް އާއި ޓައިގާ އެކުގައި ފެންނަ ފުރަތަމަ ފިލްމެވެ.\nރިތިކްގެ "ސުޕަ 30" ޖުލައި މަހު\nކަންގަނާ އާއި ރިތިކް ކުރިމަތިލުމަކަށް


ދުނިޔެއަށް ދަހިވެތިވެ ރޭދުވާ ނަގާލުމަށްވުރެ މޮޔަކަމެއް ނެތެވެ!\nމީސްތަކުން މިއަދު މިއުޅެނީ، ތެޅިފޮޅެނީ ދުނިޔެ ނުލިބިގެންނެވެ. ތަނަވަސްކަމާއި މަތީ މަޤާމްތައް ނުލިބިގެންނެވެ. ކޮންމެ ވަގުތަކުވެސް މަރުވެދާނެކަމާއި މަރުވުމުން ދެން ކަންކަން މެދުވެރިވެދާނެ ގޮތަކާއިމެދު ވިސްނައިލަނީވެސް ވަރަށް މަދު މީހެކެވެ.\nމީސްތަކުންނޭވެ! ދުނިޔޭގައި ކާމިޔާބުކަމާއިއެކު އުޅެވުމަކީ އެންމެ ތަނަވަސްމީހާ ކަމުގައި ވެވުމެއް ނޫނެވެ. އަދި އެންމެ މަތީ މަޤާމެއްގައި ހުރެވުމެއްވެސް ނޫނެވެ. ދުނިޔޭގައި ހރެ އާޚިރަތް ކާމިޔާބުކުރެވުމެވެ.\nكُنَّا عِنْدَ النَّبِيِّ صَلَّى اللهُ عَلَيْهِ وَسَلَّمَ فَتَذَاكَرُوا الدُّنْيَا وَالْآخِرَةَ، فَقَالَ بَعْضُهُمْ: إِنَّمَا الدُّنْيَا بَلَاغٌ لِلْآخِرَةِ فِيهَا الْعَمَلُ وَفِيهَا الصَّلَاةُ وَفِيهَا الزَّكَاةُ، وَقَالَتْ طَائِفَةٌ مِنْهُمُ: الْآخِرَةُ فِيهَا الْجَنَّةُ، وَقَالُوا مَا شَاءَ اللَّهُ، فَقَالَ رَسُولُ اللَّهِ صَلَّى اللهُ عَلَيْهِ وَسَلَّمَ: «مَا الدُّنْيَا فِي الْآخِرَةِ إِلَّا كَمَا يَمْشِي أَحَدُكُمْ إِلَى الْيَمِّ فَأَدْخَلَ إِصْبَعَهُ فِيهِ فَمَا خَرَجَ مِنْهُ فَهِيَ الدُّنْيَا». [رواه الحاكم في المستدرك برقم 7898 وصححه الألباني في صحيح الجامع الصغير برقم 5547]\nމާނައީ: ތިމަންބޭކަލުން ނަބިއްޔާ صلى الله عليه وسلم ގެ އަރިހުގައި ދުނިޔެއާއި އާޚިރަތާ ބެހޭގޮތުން ވާހަކަ ދައްކަވަން ތިއްބެވީމެވެ. ފަހެ، ބައެއް ބޭކަލުން ވިދާޅުވިއެވެ. "ހަމަކަށަވަރުން ދުނިޔެއަކީ އާޚިރަތަށް ފޯރުކޮށްދޭ ތަނެކެވެ. އެތަނުގައި ޢަމަލުކުރުން ވެއެވެ. އަދި ނަމާދުކުރުމާއި ޒަކާތްދިނުން ވެއެވެ." އަދި އޭގެ ތެރެއިން ބައެއް ބޭކަލުން ވިދާޅުވިއެވެ. "އާޚިރަތުގައި ސުވަރުގެވެއެވެ." އަދި އެބޭކަލުން ދެންނެވިއެވެ. "ﷲ އިރާދަކުރެއްވިއްޔާއެވެ." ފަހެ، ރަސޫލުﷲ صلى الله عليه وسلم ޙަދީޘްކުރެއްވިއެވެ. "އާޚިރަތާ އަޅާ ބަލާއިރު ދުނިޔެއާމެދު ދަންނައެވެ. ތިޔަބައިމީހުންކުރެ މީހަކު ކަނޑަށް އިނގިލި ލާފައި އެ ނަގާއިރު އެއިން އިނގިލީގައި ހުންނަ މިންވަރަކީ އެއީ ދުނިޔެއެވެ."\n* އަލްޙަސަން އަލްބަޞަރީ رحمه الله ވިދާޅުވިއެވެ.\n"ދުނިޔެއަކީ މުއުމިނުންނަށް ހާދަހާ ހެޔޮވެގެންވަ ގޮވައްޗެކެވެ. އެހެނީ އޭނާ އެތަނުގައި މަދު ޢަމަލުތަކެއްކޮށް އޭގެން އޭނާ ހޯދި ކޮއްތު ޙާޞިލުކޮށްގެން ސުވަރުގެއަށް ދިޔައެވެ. އަދި އެއީ ކާފިރުންނާއި މުނާފިޤުންނަށް ހާދަހާ ނުބައި ތަނެކެވެ. އެހެނީ އޭނާ އެތަނުގެ ރޭތައް ނަގާލިއެވެ. އަދި އެތަނުން އޭނާ ހޯދި ކޮއްތު ހިފައިގެން ދިއައީ ނަރަކައަށެވެ." [رواه أحمد في الزهد برقم 1637]\nގިނަ ކައިވެނި ކުރަންޖެހުމަކީ ވެސް ރަޙްމަތެކެވެ! މުހިންމީ އެކަނި ނޫޅުމެވެ!\nފަތިސްނަމާދު ގޭގަ ކުރުމަކުން މުނާފިޤުންގެ ޢަލާމާތްތަކުން ސަލާމަތެއް ނުވެއެވެ!\nއިސްތިޚާރާ ނަމާދު ކުރާނެ ގޮތާ ކިޔާނެ ދުޢާ\nއަޅުކަންކުރިނަމަވެސް ފާލު، ރަމަލު ބެލުންފަދަ ކަންކަން ކުރާނަމަ ނަރަކައަށް ވައްދުވާނެ ކަމުގެ ބިރު ވަރަށް ބޮޑު!: މުފްތީ މެންކް\nމަންމަގެ މައްޗަށް އަހަރެން ކުރި ކަށުނަމާދުގެ އެއްވެސް ފައިދާއެއް ނެތްކަން ވިސްނުމުން މޮޔަވި - ދެވޭނީ ކޮން ކައްފާރާއެއް؟


ބަންގާޅު މަސައްކަތު މީހުން ކުރިމަގުގައި ބޮޑު އިޖުތިމާއީ މައްސަލައަކަށް ވެދާނެމިކަލް ނޫސް\n18 އޭޕްރީލް 2018, 13:53 |\nބަންގާޅުން މަސައްކަތު މީހުން ގެނައުން ވަގުތީ ގޮތުން މިހާރުވަނީ ހުއްޓާލާފައެވެ. މިކަމުގައި ހުރި މައްސަލަތަކުގެ ވާހަކަ އިމިގްރޭޝަނުން ހާމަނުކުރި ނަމަވެސް ގިނަ ބަޔަކު ދަނީ ބަންގާޅު މަސައްކަތު މީހުންގެ ސަބަބުން ގިނަ ގުނަ މައްސަލަތަކެއް މުސްތަގުބަލުގައި އަތުވެދާނެ ކަމަށް އިންޒާރު ކުރަމުންނެވެ.\nބަންގާޅު މަސައްކަތު މީހުންނަށް ނިސްބަތުން ކުޑަ މުސާރައެއް ދިންނަމަވެސް މަސައްކަތު މާހައުލުގައި މަސައްކަތްކުރެވޭ މިންވަރަށް މަސައްކަތްތެރިކަން ނޭގޭ ކަމަށާއި އަދި ކަންތައްތައް ދަސްކުރަން ގިނަދުވަސް ނަގާކަމަށް ގިނަ ބަޔަކު ދަނީ ބުނަމުންނެވެ. މިމައްސަލަ މިހެން ހުރި އިރު، ބަންގާޅުން އަންނަ މަސައްކަތު މީހުންގެ ފަރާތުން ތަފާތު ގައިންގަޔަށް އަރާ ބަލިތައް ދަނީ ފެންނަމުންނެވެ. އޭގެ ތެރޭގައި، ޓީބީ، ހެޕަޓައިޓިސް ފަދަ ބަލިތައް ހިމެނެއެވެ. މީގެ އިތުރުން އެޗްއައިވީ ވެސް މަދުމަދުން ނަމަވެސް ފެންނަމުންދެއެވެ.\nމިކަމުގައި އެންމެ ކަންބޮޑުވާން ޖެހޭ މައްސަލައަކީ އެފަދަ ފަރާތްތައް ވަޒީފާދޭ ފަރާތަށްނޭގި ފިލުމުގެ މައްސަލައެވެ. މިކަލް ނޫހާއި މައުލޫމާތު ހިއްސާކުރި ފަރާތަކުން ހާމަކުރިގޮތުގައި ބަންގާޅު މަސައްކަތު މީހަކު ގެނެސް އޭނާގެ މެޑިކަލް އިން ފާސްނުވެއްޖިއްޔާ އެމީހާ ފިލުމުގެ ފުރުސަތު ވަރަށް ބޮޑެވެ. އެފަރާތުން އެފަދަ މީހުންނާއި އެކު ސެކިއުރިޓީއެއް ބަހައްޓަމުން ދަނިކޮށް ފިލައިފައި އެބަހުއްޓެވެ. އަދި އެފަދަ މީހުންގެ މެޑިކަލް ރިޕޯޓް ދޫކުރާނީ އެޗްޕީއޭ އިންނެވެ. އަދި އެޗްޕީއޭއިން އެރިޕޯޓް ލިބުމުގައި ގިނަ ދުވަސްތައް ވަމުން ދިއުމުގެ ސަބަބުން ވެސް އެފަދަ ފަރާތްތައް ފިލުމަށް އޮންނަ ފުރުސަތު އިތުރު ވެގެންދެއެވެ. މިކަމުގެ ސަބަބުން ބިދޭސީ ކޮމިއުނިޓީގައި ގައިންގަޔަށް އަރާ އެފަދަ ބަލިތައް އާންމުވެ މުސްތަގުބަލުގައި ދިވެހިންނަށް އެފަދަ ބަލިތައް ފެތުރުމަށް އޮތް ފުރުސަތު ބޮޑެވެ.\nގައިން ގަޔަށް އަރާ ބަލީގެ އިތުރުން، ފިލައިގެން އުޅޭ ފަރާތްތައް ޑީޕޯޓް ކުރުމަށް ނުކުޅެދިފައިވާ ކަަމަށް ގިނަބަޔަކު ތުހުމަތުކުރެއެވެ. މިކަލް ނޫހާއި މައުލޫމާތު ހިއްސާކުރި ފަރާތަކުން ހާމަކުރިގޮތުގައި ފިލައިގެން އުޅޭ ބަންގާޅު މަސައްކަތު މީހުންގެ ޕާސްޕޯޓް އާާކޮށްދިނުމަށް ބަންގާޅު އެމްބަސީއިން ދެކޮޅު ހަދައެވެ. އެއީ ބަންގާޅު ރައްޔިތުންކަމަށް ބަންގާޅު އެމްބަސީއިން ބަލައިނުގަންނަ ކަމުގެ ހެއްކެކެވެ. މިގޮތަށް ކުރިއަށް ދާކަމަށް ވާނަމަ، އެފަދަ ފަރާތްތައް ގިނަވެ، ދުރު މުސްތަގުބަލުގައި މިރާއްޖޭގައި ބަންގާޅު ދައުލަތުން ގަބޫލުނުކުރާ މާސިންގާ ބަންގާޅު އާބާދީއެއް ގާއިމް ވެދާނެ ކަމުގެ ބިރުބޮޑެވެ. އެއާބާދީ ލައްކައިން ގުނާލާ ކަމުގައިވާނަމަ، ނަސްލީ ބޮޑު އަރާރުމަކަށް ގޮސް، އެއާބާދީ ދިވެހިންކަމުގައި ބަލައިގަންނަން ދިވެހި ސަރުކާރަށް މަޖުބޫރުވާ ހިސާބަށް ގޮސްދާނެއެވެ.\nމިޔަންމާގެ ރޮހިންޔާ ދަރިކޮޅަށް ބަލާލާއިރު އެބައިމީހުންގެ ގިނަބަޔަކީ މިޔަންމާއިން އެގައުމުގެ ރައްޔިތުންކަމަށް ބަލައިގަންނަ ބައެއްނޫނެވެ. އެއީ އެގައުމުގެ ދަރިކޮޅެއް ކަމަށްވެސް އެގައުމުން ބަލައެއް ނުގަނެއެވެ. އެއަށްފަހު ރޮހިންޔާ ދަރިކޮޅުގެ މީހުންނަށް ގޮނާކުރުން އާންމުވެ އެންމެފަހުން ބޮޑު ގަތުލުއާންމަކަށް ބަދަލުވިއެވެ.\nމިއީ ދުވަހަކުވެސް ދިވެހިންދެކެން ބޭނުންވާނެ ދުވަހެއްނޫނެވެ. ދިވެހިންގެ އަޚު ބަންގާޅު ބޮޑު އާބާދީއެއް އެއްވެސް ގައުމެއްގެ ބަޔަކަށް ނުވެ ދިވެހިރާއްޖޭގައި ތާށިވެގައި ތިބުމަކީ ދިވެހިންނަށް ވެސް ލިބޭ ދެރައެކެވެ. އަދި މުސްތަގުބަލުގައި ދިވެހިރާއްޖޭގައި ދެވަނަ ދަރިކޮޅެއް އުފަންކުރުވަން ޖެހިދާނެ ކަމެކެވެ. ބަންގާޅު މީހަކު ރައްޔިތަކަށް ވާ ހިސާބުން އެފަރާތުގެ ގާތްތިމާގެ މީހުން މިރާއްޖެ ގެންނާނެއެވެ. އަދި އެއާބާދީ ހަލުވިކަމާއިއެކު އިތުރުވާން ފަށާފާނެއެވެ.\nމިފަދަ އެތަކެއް ސަބަބަކަށްޓަކައި ދިވެހި ސަރުކާރުން ވަނީ ބަންގާޅު މަސައްކަތު މީހުން މިރާއްޖެ ގެނައުން ވަގުތީގޮތުން ހުއްޓާލާފައެވެ. ނަމަވެސް، ބަންގާޅު މަސައްކަތު މީހުން ގެންނަވަރަކަށް ގެންނަނީއެވެ. މިކަލް ނޫހާއި މައުލޫމާތު ހިއްސާކުރި ފަރާތަކުން ހާމަކުރި ގޮތުގައި ބަންގާޅު މަސައްކަތު މީހެއް ގެނައުމަކީ ދިވެހި އެމްޕްލޯއިމަންޓް އެޖޭންސީތަކަށް މާއުދަގޫ ކަމެއްނޫނެވެ. ބަންގާޅު މަސައްކަތު މީހުންގެ ވޯކް ޕާމިޓަށް އެދުމަށްފަހު އެޕްލިކޭޝަން ނަމްބަރު ބޭނުންކޮށްގެން އެފަރާތްތައް ވޯކްޕާމިޓް އެޕްރޫވް ކުރަމުންދާކަން އެފަރާތުން ހާމަކުރިއެވެ.\nގަވާއިދުން ބޭރުންވުން އާންމުވެ މަދުބައެއްގެ ވިޔަފާރި މަސްލަހަތު އިސްކުރެވި ދުރު މުސްތަގުބަލުގައި މިގައުމު ނަސްލީ ހަމަނުޖެހުމަކަށް ދިއުމަކީ އެއްވެސް ދިވެއްސަކު ބޭނުންވާނެ ކަމެއްނޫނެވެ. ނަމަވެސް، މިކަމާއިމެދު މިއަދު ޖީލުން ވިސްނަންޖެހެއެވެ. އެހެންނޫން ކަމުގައިވާނަމަ، ނަސްލީ ހަމަނުޖެހުމެއްނެތް އަމާން މިރާއްޖެއަށް ދުރުމުސްތަގުބަލު ގައި ދިމާވެދާނެ ގޮންޖެހުން ބޮޑެވެ.


Kappi adhives nufeney, gellunu goiy thahugeegu kuranee! | Mihaaru\n07 ޖެނުއަރީ 2020 - 13:05 1 comment\nހދ.ކުޅުދުއްފުށި، ހަވީރީ ނާޒް، މުހައްމަދު، 37، ގެއްލުނު ކަން ދޯނީގެ ފަޅުވެރިން ކޯސްޓް ގާޑަށް ރިޕޯޓް ކުރީ އިއްޔެ ހެނދުނެވެ. އެކަމަކު އެ ސަރަހައްދުން ދަތުރުކުރި އުޅަނދު ފަހަރުގެ ކައްޕިން ދައްކާފައިވާ ވާހަކަތަކުން މިހާރު އެނގިފައިވާ ގޮތުގައި ދޯނި ފަރަށް އަރާފައި ވަނީ އާދީއްތަ ވިލޭރޭ ފަތިހުގެ ވަގުތެއްގަ އެވެ.\nމުހައްމަދު ހޯދަން އެމްއެންޑީއެފް ޑައިވަރުން މިހާރު ވެސް އެ ސަރަހައްދުގައި ފީނަމުން އަންނަ ކަމަށް އެމްއެންޑީއެފުން މިއަދު ވެސް ބުންޏެވެ. އެކަމަކު އޭނާ ގެއްލުނު ގޮތާ ބެހޭ ގޮތުން އެމްއެންޑީއެފުން މިހާތަނަށް ވަކި އެއްޗެއް ނުބުނެ އެވެ.\nދޯނީގެ ބިދޭސީ ދެ ފަޅުވެރިން އަދިވެސް ތިބީ އެ ދޯނީގަ އެވެ. ދޯނީގެ ވެރިފަރާތުން އަންނަނީ އެ ފުންކުރުމުގެ މަސައްކަތް ކުރަމުންނެވެ.\nފުލުހުންގެ މީޑިއާ އޮފިޝަލަކު ވިދާޅުވީ ކައްޕި ގެއްލުނު ގޮތް ފުލުހުން ތަހުގީގު ކުރަމުން އަންނަ ކަމަށެވެ. އެހެން ބުނުން ފިޔަވައި އިތުރު ތަފްސީލެއް ނުދެއްވަ އެވެ.\nމުހައްމަދު ގެއްލުމުގެ ކުރިން ދޯނީގެ ކައިރިއަށް ދިޔަ ލޯންޗެއްގެ ކެޕްޓަން "މިހާރު"އަށް ކިޔައިދިން ގޮތުގައި އާދީއްތަ ދުވަހު އޭނާ އެ ދޯންޏާ ކައިރި ކުރި އޭގައި ތިން މީހުން ތިއްބެވެ. އެއްވެސް އެހީތެރިކަމެއް ބޭނުންތޯ ސުވާލުކުރުން އެހީއެއް ބޭނުން ނުވާ ކަމަށް އެމީހުން ބުނި ކަމަށް ވެސް އެ ކައްޕި ބުންޏެވެ.\nމުހައްމަދު ހޯދަން އެމްއެންޑީއެފްގެ ޑައިވަރުން ފީނާ ސަރަހައްދު، އެމްއެންޑީއެފުން ވަނީ މީޑިއާއާ ހިއްސާކޮށްފަ އެވެ. އެ ޗާޓުން ފެންނަނީ، ދޯނި ފަރަށް އަރާފައި ހުރި ހިސާބުން، ކަތްގާ ދިމާއަށް ޑައިވަރުން ފީނަމުން، ހޯދަމުން ދާ ކަމެވެ. އެހެންކަމުން ބޮޑަށް ބެލެވެނީ ކަގި ކައިރިއަށް ދާން އޭނާ ފީނާގަތް ކަމެވެ.\nމުހައްމަދު މޫދަށް ފޭބި ނަމަ އެކަން ދޯނީގައި ތިބި ދެ ފަޅުވެރިންނަށް އެނގޭނެ އެވެ. އެމްއެންޑީއެފާއި ފުލުހުން މާ ގިނަ މައުލޫމާތުތަކެއް ހާމަނުކުރިޔަސް، އެ ސަރަހައްދު ބަލަން ޑައިވަރުން މަސައްކަތްކުރާނީ އޭނާ ކަނޑަށް ފައިބައިގެން ފަތާފައި ދިއަކަމުގެ މައުލޫމާތު ދެ ފަޅުވެރިން ދިނުމުން ކަމަށް ބެލެވެ އެވެ.\nމުހައްމަދު ހޯދަން ސިފައިން ބަލަމުން އަންނަ ސަރަހައްދު\nކަތްގަކީ ރިސޯޓެއްގެ ގޮތުގައި މިހާރު ތަރައްގީ ކުރަމުން އަންނަ ރަށެކެވެ.\nޓީޓީއެސް ފާނަ ދޯންޏަކީ މުދާ އުފުލުމާއި މުދާ ރައްކާކުރުމުގެ މަސައްކަތް ކުރާ ޓީޓީއެސް ކުންފުނިން ދުއްވާ އުޅަނދެކެވެ. އެއީ ދިގު މިނުގައި ގާތްގަނޑަކަށް 100 ފޫޓް ހުރި ދޯންޏެކެވެ. ދޯނި ފުންކުރުމުގެ މަސައްކަތް ޓީޓީއެސް އިން މިހާރު ވަނީ ބަޔަކާ ހަވާލުކޮށްފަ އެވެ.\nދޯނީގެ މެދުގައި ހުރި އެއްޗެހިތަކެއްގައި ނޫ ކުލައިގެ ސަތަރިގަނޑެއް އަޅާ ނިވާކޮށްފައި ހުރި ތަން އެމްއެންޑީއެފުން އާންމުކުރި އެއް ފޮޓޯއިން ފެނެ އެވެ.\nއިތުރު ލިޔުންތައް ޕޮލިސް އެމްއެންޑީއެފް ގެއްލިގެން ހޯދާ މީހުން ކޯސްޓް ގާޑް ކަނޑުމަތީގެ ހާދިސާ ކ. އަތޮޅު އެކްސިޑެންޓް


SunOnline: Masakkathah faruva kuda ACC memberun magaamun vakikurany\nމަސައްކަތަށް ފަރުވާ ކުޑަ އޭސީސީ މެންބަރުން މަގާމުން ވަކިކުރަނީ\nރުގިއްޔާ މުހައްމަދު މޫސާ 10 Nov 2021, 13:17\nރައްޔިތުންގެ މަޖިލީހުގެ މިނިވަން މުއައްސަސާތަކާ ބެހޭ ކޮމިޓީން އެންޓި ކޮރަޕްޝަން ކޮމިޝަން (އޭސީސީ)ގެ މެންބަރުންގެ މަސައްކަތް އަދާކުރާ މިންވަރު ބެލުމަށްފަހު، ކޮމިޓީއަށް ފެންނަ ނަމަ އެ މެންބަރުން މަގާމުން ވަކިކުރުމުގެ މަރުހަލާތައް ފަށަން ނިންމައިފިއެވެ.\nމިނިވަން މުއައްސަސާތަކާ ބެހޭ ކޮމިޓީން އިއްޔެ އެގޮތަށް ނިންމީ އޭސީސީގެ މަސައްކަތް އެ ކޮމިޓީން ބޭނުންވާ ސްޕީޑުގައި ކުރިއަށް ނުދާކަން ފާހަގަކޮށް، އޭގެ ސަބަބުން އެޅިދާނެ ފިޔަވަޅުތަކާ ބެހޭ ގޮތުން މަޝްވަރާކުރުމަށް ފަހުއެވެ.\nކޮމިޓީގައި އިނގުރައިދޫ ދާއިރާގެ މެންބަރު ހަސަން އަހުމަދު ހުށަހެޅުއްވީ އޭސީސީގެ މެންބަރުން ވަކިވަކިން ކޮމިޓީއަށް ހާޒިރު ކުރުމަށެވެ. އަދި އެ މެންބަރުން ކޮމިޝަނަށް އައްޔަން ކުރި ފަހުން ބަލަމުންދާ މައްސަލަތަކުގެ ތަފްސީލު ހޯދުމަށެވެ.\nއޭގެ ތެރޭގައި ދައުލަތުން ގެއްލިފައިވާ ފައިސާ ހޯދަން ކޮށްފައިވާ މަސައްކަތްތަކާއި ޕްރޮސިކިއުޓާ ޖެނެރަލް (ޕީޖީ) އޮފީހަށް ފޮނުވައިފައިވާ މައްސަލަތަކާއި މިހާރު ތަހުގީގު ކުރަމުންދާ މައްސަލަތަކާ ބެހޭ ގޮތުން ސުވާލު ކުރުމަށް މެންބަރު ހަސަން ވިދާޅުވިއެވެ.\n"ދައުލަތަށް ގެއްލިފައިވާ ފައިސާ ހޯދަން، އެ ބޭފުޅުން އައްޔަން ކުރި ފަހުން ކުރެވިފަ ހުރީ ކޮން މަސައްކަތެއްތޯ ބަލާފަ ވަކި ވަކިން އޭސީސީގެ މެންބަރުން ކޮމިޓީއަށް ހާޒިރު ކުރުމަށް އަޅުގަނޑު ހުށަހަޅަން،" ހަސަން ވިދާޅުވިއެވެ.\nހަސަންގެ އެ ހުށަހެޅުމަށް ތާއިދު ކުރައްވަމުން ހެންވޭރު ދެކުނު ދާއިރާގެ މެންބަރު ހުސެއިން ޝަހީމް ވިދާޅުވީ އޭސީސީގެ މެންބަރުން ޒިންމާދާރުކަމާ އެކު މަސައްކަތް ކުރައްވާ ކަމަށް ގަބޫލު ނުކުރެވޭ ކަމަށެވެ.\nއެގޮތުން އެމްއެމްޕީއާރުސީ ހިޔާނާތާ ގުޅުން ހުރި ދެ ތިން މައްސަލަ ފަދަ ބޮޑެތި އެތައް މައްސަލައެއް ނިންމާނެ ކަމަށް އޭސީސީން ބުނެ، ފަހު ތާރީހެއް ދިން ނަމަވެސް އެ މުއްދަތުގައި މަސައްކަތްތައް ނިންމިފައި ނުވާ ކަމަށް ޝަހީމް ވިދާޅުވިއެވެ.\nހަމައެއާއެކު އެމްއެމްޕީއާރްސީގެ ކޮރަޕްޝަންގެ މައްސަލައެއް ތަހުގީގުކޮށް ނިންމަން އަށް މަސް ނަގާނެ ކަމަށް އޭސީސީން ބުނެފައިވާ އިރު އެއީ ދިވެހި ރައްޔިތުންނަށާއި އެމްޑީޕީއަށްވެސް ބަލައިގަނެވޭނެ ކަމެއް ނޫން ކަމަށް ޝަހީމް ވިދާޅުވިއެވެ.\n"އަޅުގަނޑުމެން އެބޭފުޅުން ގެނެސް ބަލައި، ވަކި ވަކިން ސުވާލުކޮށް، އެބޭފުޅުންގެ ޕާޕޯމެންސް ބެލުމަށް ފަހު، ކޮމިޓީއަށް ފެންނަންޏާ އެ ބޭފުޅުންގެ ޕާފޯމެންސް ދަށްކަމަށްވާ ނަމަ އެބޭފުޅުން ވަކިކުރުމުގެ ކަންތައް އެހިސާބުން ފެށިގެން ކުރިއަށް ގެންދަން ހުށަހަޅަން،" ޝަހީމް ވިދާޅުވިއެވެ.\nއެ ހުށަހެޅުމަށް ބިލެތްދޫ ދާއިރާގެ މެންބަރު އަހުމަދު ހަލީމް ތާއިދުކުރެއްވިއެވެ. އަދި އެ ހުށަހެޅުމަށް ވޯޓަށް އެހުމުން، ކޮމިޓީގައި ހާޒިރުވެ ތިއްބެވި މެންބަރުންގެ އިއްތިފާގުން ވަނީ ފާސްވެފައެވެ.\nއެހެންކަމުން ކޮމިޓީގެ މުގައްރިރު އަދި އައްޑޫ މީދޫ ދާއިރާގެ މެންބަރު ރޮޒެއިނާ އާދަމް ވަނީ އަންނަ ހަފްތާގައި، އެއް ދުވަސް ތެރޭ އެ ކޮމިޓީން ހުރިހާ މެމްބަރުންނާ ވަކިވަކިން ބައްްދަލު ކުރުމަށް ނިންމަވާފައެވެ.


Kandah elhey theyo saafukurumah beynunva saamaanu kulhudhufutah gengosfi\nކުޅުދުއްފުއްޓަށް ގެންދިޔް ސާމާނު-- ފޮޓޯ:އެމްއެންޑީއެފް\n02 އޮކްޓޯބަރ 2020 - 18:51:52\nރާއްޖޭގެ ކަނޑުގެ ސަރަހައްދަށް ތެޔޮ އެޅިއްޖެނަމަ ތެޔޮ ނަގާނެ އަދި ތަންތަނުގައި ތެޔޮ ހަރުލައިފިނަމަ ސާފުކުރުމަށް ބޭނުންވާ ސާމާނުތަކުގެ ތެެރެއިން ޖަޕާނު ސަރުކާރުން އެމްއެންޑީއެފަށް ހަދިޔާކޮށްފައިވާ ތަކެތި ހދ. ކުޅުދުއްފުއްޓަށް ގެންގޮސްފި އެވެ.\nކުޅުދުއްފުއްޓަށް ގެންގޮސްފައިވާ އެތަކެއްޗަކީ އުތުރުގެ ސަރަހައްދަށް ކަނޑައެޅިފައިވާ ތަކެތިކަމަށް އެމްއެންޑީއެފްއިން ބުނެއެވެ. އަދި އެ ތަކެތި ބޭނުން ކުރަމުންދާނީ ކަނޑަށް ތެޔޮ އެޅުންފަދަ ހާދިސާތަކުން ތިމާވެށި ސަލާމަތްކުރުމަށް ކަމަށް އެމްއެންޑީއެފްއިން ވަނީ ބުނެފައެވެ.\nކަނޑުގެ ސަރަހައްދު ސާފުކޮށް ބޭއްވުމަށް ޖަޕާނުން ރާއްޖެއަށް 43 މިލިއަން ރުފިޔާގެ ސާމާނު ފޯރުކޮށްދީފައިވަނީ އޮަގަސްޓް މަހުގެ 17 ވަނަ ދުވަހުއެވެ. އެތަކެއްޗަކީ ރާއްޖެއާއި ޖަޕާނާއި ދެމެދު 2018 ވަނަ އަހަރުވެފައިވާ "އެކްސް ޗޭންޖް އޮފް ނޯޓްސް" އެއްބަސްވުމުގެ ދަށުން ހަދިޔާކުރަން ނިންމާ ހަވާލުކުރެވިފައިވާ ތަކެތި ކަމަށް ރާއްޖޭގައި ހުންނަ ޖަޕާނު އެމްބަސީ އިން ބުނެ އެވެ.\nއެ އެއްބަސްވުމުގެ ދަށުން ރާއްޖެއަށް ހަދިޔާކުރި ތަކެތީގެ ތެރޭގައި ހިމެނެނީ އަށް އޮއިލް ބޫމް އާއި އަށް އޮއިލް އެބްސޯބަންޓް ބޫމް އާއި ހަތަރު ކްރޭން ޓްރަކް ފަދަ ސާމާނެވެ.\nކަނޑަށް ތެޔޮ އެޅިއްޖެނަމަ، ތިމާވެއްޓަށް ލިބިދާނެ ގެއްލުންތަކުން ސަލާމަތްވުމަށް ޖަޕާނުން ފޯރުކޮށްދިން އެތަކެތީގެ ސަބަަބުން ރާއްޖޭގެ ކަނޑުތައް ތަގައްޔަރުވުމުން ރައްކާތެރިކުރުމަށް ބޮޑު އެހީތެރިކަމެއް ލިބިގެންދާނެކަމަށް ސަރުކާރުން ވަނީ ހާމަކޮށްފަ އެވެ.\nއެމްއެންޑީއެފްއެންވަޔަރަންމަންޓަލް ޕްރޮޓެކްޝަން އޭޖެންސީއެންވަޔަރަމެންޓް މިނިސްޓްރީތިމާވެށި


ބޮންދު މަރާލި ބޮނޑުގެ ޝަރީއަތްMikal News\nބޮންދު މަރާލި ބޮނޑުގެ ޝަރީއަތް\n24 ސެޕްޓެމްބަރ 2014, 9:32 |\nފަތިސް ނަމާދުން ފައިބައިގެން ބަދަރަށް ދާންޖެހިފައިވާތީވެ އަލިބެއްޔާ ގެއިން ނިކުމެގެން ހިގައިގަތީ ގޭގެ އެކި މަސައްކަތް ކުރުމަށް ގެންގުޅޭ ބަންގާޅު ބޮންދު ގޮވައިގެނެވެ. ތަންކޮޅަކަށް ދެވުނުތަނާ ސިއްސައިގެންދިޔައީ ޒާތެއްގެ ބިރުވެރި ޖަނަވާރެއް ފެނިގެނެވެ. އަސްތާއެވެ! އެއީ މާސިންގާ ބޮނޑެކެވެ. ގައިގެކުލަ ފެއްސެވެ. ދެބައިއުމުރުން މައްޗަށް ގޮސްފައިވާ އަލިބެއްޔާ ދުވަހަކުވެސް ނުދެކޭވަރު ބޮޑު ބޮނޑެކެވެ. ހަމަގައިމުވެސް މިއީކީ ދިވެހިރާއްޖޭގައި އުޅޭކަހަލަ ބޮނޑެއް ނޫނެވެ. އެހެންކަމުން މިއީ ނުރައްކާތެރި އެއްޗެއްކަމަށް އަލިބެއްޔާ ނިންމިއެވެ.\n“މިވާނީ ކޮންމެވެސް ގޮތަކަށް ރާއްޖެ އެތެރެވެގެން އުޅޭ ނުރައްކާތެރި ޖަނަވާރަކަށް، މީގެ ސަބަބުން އަޅުގަނޑުމެންގެ ޅަ ދަރިންނަށް ނުރައްކަލަކާ ދިމާވެދާނެ” އަލިބެއްޔާ ހިތަށް އެރިއެވެ. އެހެންކަމުން އެ ޖަނަވާރު މަރާލުމަށް ނިންމާ ބޮންދު ކައިރީ އޭތި މަރާލުމަށް ބުނެފައި އަލިބެއްޔާ ހިގައިގަތީ މިސްކިތާ ދިމާލަށެވެ.\nކޮންމެއަކަސް، ބޮންދު އޮށްގަލުން ތަޅާ ބޮނޑު މަރާލިއެވެ. އޭތިވެސް އޭތީގެ ސަލާމަތަށް ދުއްވައިގަތެވެ. ނަމަވެސް، ބޮންދުގެ ހުޝިޔާރު ކަމުން ބޮނޑަކަށް ބޮންދުގެ އަތްދަށުން ސަލާމަތެއް ނުވެވުނެވެ. ޖެހިގެން ހުރި ގޯތިތެރެއަށް ބޮނޑަށް ކިރިޔާ ވަދެވުނީއެވެ. ބޮންދުގެ ނުރައްކާތެރި ހަމަލާއެއް އަރާ ބިންމައްޗަށް ދެމިއްޖެއެވެ. ބޮންދު އެތަނުން ދިޔައީ ބޮސް އަމުރު ކުރި ފަދައިން ބޮނޑު މަރުވެއްޖެކަން ޔަގީން ކޮށްފައެވެ.\nބަކުރަކީ ފޯރާ އާއިލާއަކަށް ނިސްބަތްވާ މީހެކެވެ. އޭނާގެ ދަރިފުޅުގެ އުފަންދުވަހަށް މިހާތަނަށް ނުދޭވަރުގެ އަގުބޮޑު ހަދިއާއެއް ދިނެވެ. އެއީ އަގުބޮޑު “އިގުއާނާ” އެކެވެ. ބަކުރު ފަތިސް ނަމާދުން އައިސް އެންމެ ފުރަތަމަ ކުރާކަމަކީ އެއެއްޗަށް ކާންދިނުމެވެ. ނަމަވެސް މިއަދު އޭތި އަދިއެއް ކާކަށް ނާދެއެވެ. މިހާރު އެއޮތް އިރުއަރަނީއެވެ. އެހެންކަމުން އެ”އިގުއާނާ” ކޮބައިތޯ ބެލުމަށް ހިގައިގަތެވެ. ބަކުރަށް ދެވުނީ ދޮރާއްޓާއި ހަމައަށެވެ. އަބުރާގަނެގެން ނުވެއްޓުނީ ކިރިޔާއެވެ. އެއަގު ބޮޑު އިގުއާނާ އަށް ދީފައިވާ އަނިޔާ ފެނިފައެވެ. އަވަހަށް އޭތި ނަގައިގެން ގެނެސް ބޮޑު ފެންޑާކައިރީ ބޭއްވިއެވެ. އަސްތާއެވެ. އަދި ގޭގެ އެންމެންނަށް ގޮވިއެވެ. އެ އަގުބޮޑު އިގުއާނާ އެއޮތީ މަރުވެފައެވެ.\nރޯ މީހުން ރޮނީއެވެ. ގިސްލާމީހުން ގިސްލަނީއެވެ. ބަކުރު ހިތްވަރު ކޮށްލާފައި ފުލުހުންނަށް ގުޅާ މިއަނިޔާވެރި އަމަލު ރިޕޯރޓްކުރިއެވެ. ބަކުރަކީ ފޯރާ އާއިލާއަކަށް ނިސްބަތްވާ މީހަކަށްވެފައި ވެރިކަންކުރާ “ޕެޓްސް ޕާރޓީ އޮފް މޯލްޑިވްސް”ގެ އިސްމެމްބަރަލަށް ވާތީ ހަތްވަނަ ގިޔަރުގައި ފްރެންސިކް ޓީމު ވައްޓާލިއެވެ. ނޫސްވެރިންނާއި މައުލޫމާތު އެއްކުރާ މީހުން އައިސް މުޅި ހިސާބު ފުރާލައިފިއެވެ. ނޫސްތަކުގެ “ކުއްލި ޚަބަރަށް” އެޚަބަރުވެގެން ހިގައްޖެއެވެ. މިއަނިޔާވެރި އަމަލު ކުށްވެރިކުރާ މީހުން ކުއްވެރިކުރަނީއެވެ. މަރަށް މަރު ހިފުމަށްވެސް ގޮވާލާ ބަޔަކު މަދެއްނޫނެވެ. އަނެއް ބަޔަކު ގަރާރުތަކާއި ނޫސްބަޔާންތައް ނެރެނީއެވެ.\nފްރެންސިކް ޓީމުގެ އެހީގައި ދާދި ކުޑަ ހިނދުކޮޅެއްގެ ތެރޭގައި އެއްކަލަ ބޮންދު އާއި އަލިބެއްޔާ ހައްޔަރުކޮށްފިއެވެ. މީގެ އިތުރުންވެސް އިދިކޮޅު ޕާޓީގެ ދެތިން މީހަކު ލިބުނު ފުރުސަތުގެ ބޭނުންހިފާ ހައްޔަރުކުރިއެވެ.\nމައްސަލައިގެ ބޮޑުކަމުން މައުލޫމާތު އާންމުނުކޮށް ހިންގި ތަހުގީގަށްފަހު އަލިބެއްޔާ އާއި ބޮންދު ޝަރީއަތަށް ހާޒިރުކޮށްފިއެވެ. އަމިއްލަ ކުށަށް އިއުތިރާފުވެސް ވެއްޖެއެވެ. ވާރިސުންގެ ބަޔާންވެސް ނެގިއެވެ. އެންމެފަހުން، އޭތީގެ މަރުގެ ދިޔަ ދިނުމަށް ކޯޓުން ހުކުމް ކުރިއެވެ.\nނޯޓް: މިއީ ރަހުމަތްތެރިއަކު މީ ދެއަހަރެއްހާ ދުވަސްކުރިން އަޅުގަނޑަށް ކިޔައިދިން ވާހަކައެއް އަސްލަކަށް ބަލައިގެން ބޮޑުބައެއް އިތުރުކޮށްގެން ލިޔެފައިވާ ޚިޔާލީ ވާހަކައެކެވެ.


ތިލައުތުރު އުއްތަމަ އަރުތަވެރިންނަށް އެވޯޑްދީފި — Ihavandhoo.com\n4 ޑިސެމްބަރު 20170މުހައްމަދު އަކްރަމް\nތިލަދުންމަތީ އުތުރުބުރީ އަތޮޅުކައުންސިލުން ދެމުންއަންނަ ތިލައުތުރު އުއްތަމަ އަރުތަވެރިންނަށް އެވޯޑް ދިނުމުގެ ރަސްމިއްޔާތު ބާއްވާފިއެވެ. ރޭ ހއ ދިއްދޫ ދެކުނު ބަނދަރު ސަރަހައްދުގައި ބޭއްވި ތިލައުތުރު އުއްތަމަ އަރުތަވެރިންގެ އޮވޯޑް ދިނުމުގެ ރަސްމިއްޔާތުގައި އެކި ފަރާތަތްކަށްވަނީ އެކިއެކި ދާއިރާތަކުން އެވޯޑްދީފައެވެ.\nއިންފޮމޭޝަން ކޮމިޝަނަރު އަބްދުލް އަޒީޒް ޖަމާލް އަބޫބަކުރު ޝަރަފުވެރިކޮށްދެއްވި މިހަފްލާގައި އެބޭފުޅާ ދެއްކެވި ވާހަކަފުޅުގައި، ހއ. އަތޮޅު ކައުންސިލުން ދެއްކި ނަމޫނާ ރާއްޖޭގެ އެހެން ކައުންސިލްތަކުން ބަލަންޖެހޭ ކަމަށް ވިދާޅުވިއެވެ. އެބޭފުޅާ ވިދާޅުވީ ކައުންސިލަރުންނަކީ ރައްޔިތުންނަށް ބޭނުންވާ ޚިދުމަތް ދިނުމުގައި ޓްރާންސްޕޭރެންޓް ވާންޖެހޭ ބައެއް ކަމަށާއި ހއ. އަތޮޅު ކައުންސިލަށް މިދިޔަ އަހަރު ލިބުނު (މައުލޫމާތު ހާމަކުރުމުގެ) ރަން ވަނައަކީ ޑިމޮކްރަސީގެ މުހިއްމު އެއް އަސާސް ކަމަށްވާ ހާމަކަން ބޮޑު ގޮތެއްގައި ކަންތައްތައް ކުރުމުގައި އެ އަތޮޅު ކައުންސިލުން އިސްކަންދޭ ކަމުގެ އަލިގަދަ ދަލީލު ކަމަށެވެ. އެހެންކަމުން ރާއްޖޭގެ އެހެން ކައުންސިލުތަކުން އެ ނަމޫނާ ބަލަންޖެހޭ ކަމަށް އަޒީޒް ވިދާޅުވިއެވެ.\nމިއީ ތިލައުތުރު އުއްތަމަ އަރުތަވެރިންގެ އެވޯޑްގެ ނަމުގައި ހއ. އަތޮޅު ކައުންސިލުން ބޭއްވި3ވަނަ އެވޯޑް ޙަފްލާއެވެ. ތިލަދުންމަތީ އުތުރުބުރީ އަތޮޅު ކައުންސިލުން ހާމަކޮށްފައިވާގޮތުގައި މި އެވޯޑް ދިނުމުގެ މަގްސަދަކީ ގައުމީ ފެންވަރުގަ އާއި އަތޮޅު ފެންވަރުގަ އާއި ރަށު ފެންވަރުގައި ފާހަގަކުރެވޭ ޚިދުމަތްތެރިންގެ އަގުވަޒަންކޮށް ހިތްވަރުދިނުމާއި، އެފަދަ ފަރާތްތަކުގެ މެދުގައި ވާދަވެރި ރޫޙެއް އުފެއްދުމާއި، ހދ. އަތޮޅުގެ ޝަރަފުވެރިންގެ އަގު ވަޒަން ކުރުމެވެ.\nއިނާމް ލިބިފައިވާ ފަރާތްތައް:\nހިތްވަރު ދިނުމުގެ އިނާމް(ކުޅިވަރުގެ ދާއިރާއިން): މުހައްމަދު ރަޝީދު، މާޒީ/ ހއ. ދިއްދޫ\nހއ. އަތޮޅުގެ ރިސޯޓުތަކުގެ ތެރެއިން އެންމެ ޚިދުމަތްތެރި ރިސޯޓް: ޖޭ.އޭ މަނަފަރު ރިސޯޓު\nހއ. އަތޮޅުގެ ކްލަބް/ ޖަމިއްޔާތަކުގެ ތެރެއިން އެންމެ ހަރަކާތްތެރި ޖަމިއްޔާ: ކެލާ ޔޫތު ފޯރަމް\nހއ. ކައުންސިލްގެ ތެރެއިން ދެވަނައަށް އެންމެ ހިންގުންތެރި ކައުންސިލް: ތިލަދުންމަތީ ކެލާ ކައުންސިލް\nހއ. އަތޮޅު ޤްރުއާން މުބާރާތުގެ އެންމެ މޮޅު އަށް ދަރިވަރުން:\n1) ނުޒުލާ އިސްމާޢީލް ރަޝީދު، ފެހިއާރު، ހއ. ދިއްދޫ\n2) ޢާއިޝަތު ނަބީހާ އަމީން، ކާނިގަސްދޮށުގެ، ހއ. ކެލާ\n3) ޒުމްރާ އަޙުމަދު، ސާވަން، ހއ. ދިއްދޫ\n4) ރާއިފް މުޙައްމަދު ރަފީޢު، ގްރީންހެވަން، ހއ. ހޯރަފުށީ\n5) ޢާއިޝަތު ޝަރުފާ، ނޫވިލްގެ، ހއ. ހޯރަފުށީ\n6) އަޙުމަދު ޝުޖާޢު، ތޯތާއާގެ، ހއ. ހޯރަފުށީ\n7) މަރްޔަމް މަހާ މުޙައްމަދު، މާޒީ، ހއ. ދިއްދޫ\n8) އައުލާ އަޙުމަދު ޝާކިރު، ސަންޝައިން، ހއ. ދިއްދޫ\nކައުންސިލުންދޭ ޚާއްޞަ އިނާމް (އެސްއެސްސީ): ދިވެހި މާއްދާއިން މުޅި ރާއްޖެއިން 1 ވަނަ\nމަރްޔަމް އީމާ ޢަލީ، އަލިރެސް، ހއ. ހޯރަފުށީ\nކައުންސިލުންދޭ ޚާއްޞަ އިނާމް: 2016 ވަނައަހަރު ބޭއްވި ސާނަވީ އިމްތިހާނުތަކުން ޤައުމީ ގަދަ 10 ދިހައެއްގެ 1 ވަނަ: ޞަފިއްޔާ ޙަސަން/ ރޯޒްމީޑް / ހއ. މުރައިދޫ\nކައުންސިލުންދޭ ޚާއްޞަ އިނާމް: 2016 ވަނައަހަރު ބޭއްވި ސާނަވީ އިމްތިހާނުތަކުން ޤައުމީ ގަދަ 10 ދިހައެއްގެ 1 ވަނަ: މިބްސާމް ޙަސަން ޒަރީރު / ޖީޒާގެ/ ހއ.ކެލާ\nކައުންސިލުންދޭ ޚާއްޞަ އިނާމް: 2016 ވަނައަހަރު ބޭއްވި ސާނަވީ އިމްތިހާނުތަކުން ޤައުމީ ގަދަ 10 ދިހައެއްގެ 1 ވަނަ: ހައްވާ ނަޖްލާ/ ވައިޓްސިގްނަލް/ ހއ.ވަށަފަރު\nކައުންސިލުންދޭ ޚާއްޞަ އިނާމް: 2016 ވަނައަހަރު ބޭއްވި ސާނަވީ އިމްތިހާނުތަކުން ޤައުމީ ގަދަ 10 ދިހައެއްގެ 1 ވަނަ: އާމިނަތު މިރުސާ/ ނޫރީގެ/ ހއ.އުތީމް\nކައުންސިލުންދޭ ޚާއްޞަ އިނާމް: 2016 ވަނައަހަރު ބޭއްވި ސާނަވީ އިމްތިހާނުތަކުން ޤައުމީ ގަދަ 10 ދިހައެއްގެ 1 ވަނަ: ފާތިމަތު ނަހުދާ/ ހުދުފިނިފެންމާގެ / ހއ. ފިއްލަދޫ\nކައުންސިލުންދޭ ޚާއްޞަ އިނާމް: 2016 ވަނައަހަރު ބޭއްވި ސާނަވީ އިމްތިހާނުތަކުން ޤައުމީ ގަދަ 10 ދިހައެއްގެ 1 ވަނަ: ޝައްމާ ޢަބުދުއްސައްތާރު/ ހއ.ދިއްދޫ\nކައުންސިލުންދޭ ޚާއްޞަ އިނާމް: 2016 ވަނައަހަރު ބޭއްވި ސާނަވީ އިމްތިހާނުތަކުން ޤައުމީ ގަދަ 10 ދިހައެއްގެ 1 ވަނަ: ރަހާ މުޙައްމަދު ރަޝީދު / އަމީނާމަންޒިލް/ ހއ.ދިއްދޫ\nކައުންސިލުންދޭ ޚާއްޞަ އިނާމް: 2016 ވަނައަހަރު ބޭއްވި ސާނަވީ އިމްތިހާނުތަކުން ޤައުމީ ގަދަ 10 ދިހައެއްގެ 1 ވަނަ: ޢައިޝަތު ޒަހާ / ވާދީ / ހއ. ހޯރަފުށި\nކައުންސިލުންދޭ ޚާއްޞަ އިނާމް: 2016 ވަނައަހަރު ބޭއްވި ސާނަވީ އިމްތިހާނުތަކުން ޤައުމީ ގަދަ 10 ދިހައެއްގެ 1 ވަނަ: މަރްޔަމް އީމާ ޢަލީ / ޒަހާ / ހއ.ހޯރަފުށި\nކައުންސިލުންދޭ ޚާއްޞަ އިނާމް: 2016 ވަނައަހަރު ބޭއްވި ސާނަވީ އިމްތިހާނުތަކުން ޤައުމީ ގަދަ 10 ދިހައެއްގެ 1 ވަނަ: އާމިނަތު އީމާ / މުތީގެ / ހއ.ދިއްދޫ\nކައުންސިލުންދޭ ޚާއްޞަ އިނާމް: 2016 ވަނައަހަރު ބޭއްވި ސާނަވީ އިމްތިހާނުތަކުން ޤައުމީ ގަދަ 10 ދިހައެއްގެ2ވަނަ: ޙައްޔާން އަބުދުލްކަރީމް / ވާދީ / ހއ.ތަކަންދޫ\nކައުންސިލުންދޭ ޚާއްޞަ އިނާމް: 2016 ވަނައަހަރު ބޭއްވި ސާނަވީ އިމްތިހާނުތަކުން ޤައުމީ ގަދަ 10 ދިހައެއްގެ3ވަނަ: މުހައްމަދު ޝަމްވީލް / ނޫރަންމާގެ / ހއ.އިހަވަންދޫ\nކައުންސިލުންދޭ ޚާއްޞަ އިނާމް: 2016 ވަނައަހަރު ބޭއްވި ސާނަވީ އިމްތިހާނުތަކުން ޤައުމީ ގަދަ 10 ދިހައެއްގެ2ވަނަ: އިޔާން ޢަހުމަދު ރަޝީދު/ މާގަސްދޮށުގެ/ ހއ. މުރައިދޫ\nމަތީ ދަރަޖަ ހޯދާ ފަރާތްތަކަށް ކައުންސިލުން ދޭ ޚާއްޞަ އިނާމް(ޑިގްރީންމަތި):\nއެމެރިކާގެ ވޯލްޑަން ޔުނިވަރސިޓީން 2016 ވަނަ އަހަރު ޑޮކްޓަރ އޮފް އެޑިއުކޭޝަން ޙާޞިލް ކުރައްވާފައި ވާތީ: މަރްޔަމް ޝަހުނީޒާ ނަޞީރު، ތިލަދޫ ހއ. ދިއްދޫ\nދިވެހިރާއްޖޭގެ ޤައުމީ ޔުނިވަރސިޓީން 2016 ވަނަ އަހަރު ހިންގި މާސްޓަރ އޮފް އާރޓްސް ދިވެހި ލޭންގްވިޖް އެންޑް ކަލްޗަރ ކޯހުން 1 ވަނަ: ޢާޠިފާ ޒަކަރިއްޔާ، ނޫރަލީގެ ހއ.މާރަންދޫ\nކުއްލިއްޔަތުއް ދިރާސާތިލް އިސްލާމިއްޔާ އިން 2014 ވަނަ އަހަރު ހިންގި ބެޗްލަރ އޮފް ޓީޗިންގ އިސްލާމިކް ސްޓަޑީޒް ވިތް އޮނާރސް ކޯހުން ޑިގްރީ ކޯހުން 1 ވަނަ: ޚަދީޖާ ލީޒާ، ނިވައިދޮށުގެ, ހއ.ކެލާ\n↵ ހއ.އަތޮޅު ކައުންސިލް, ހއ. އުތީމް, ހއ. ވަށަފަރު, ހއ. މާރަންދޫ, ހއ. މުރައިދޫ, ހއ. މޮޅަދޫ, ހއ. ފިއްލަދޫ, ހއ. ދިއްދޫ, ހއ. ތަކަންދޫ, ހއ. ތުރާކުނު, ހއ.އުލިގަމް


Vagah negi faisaa hoadheynee inthigaalee sarukaareh gaaimkohgen: coalition | Mihaaru\nއިދިކޮޅު އިއްތިހާދުގެ ހިޔަނި ކެބިނެޓުގެ ބައެއް މެމްބަރުން ލަންކާގައި އިއްޔެ ނޫސްވެރިންނާ ވާހަކަދައްކަވަނީ.-- ފޮޓޯ: އިއްތިހާދު\nވަގަށް ނެގި ފައިސާ ހޯދޭނީ އިންތިގާލީ ސަރުކާރެއް ގާއިމްކޮށްގެން: އިއްތިހާދު\n15 ޖޫން 2016 - 11:06 17 comments\nބޭރުގެ ސަފީރުންނަށާއި މީޑިއާތަކަށް ތައާރަފްވާން ޔުނައިޓެޑް މޯލްޑިވްްސް އޮޕޮޒިޝަން (ޔޫއެމްއޯ) އިން ސްރީ ލަންކާގެ ވެރިރަށް ކޮލަމްބޯގައި ބޭއްވި ނޫސްވެރިންގެ ބައްދަލުވުމެއްގައި ހިޔަނި ފޮރިން މިނިސްޓަރު އަހުމަދު ނަސީމް ވިދާޅުވީ ސަރުކާރުން ކަންކަން ކުރާ ގޮތުން ރާއްޖެ ބޮއްސުންލާފައިވާ ކަމަށެވެ. މާރާމާރީ އާއި މީހުން މެރުން ފަދަ ކަންކަން އާއްމުވެ، ދީނީ ގޮތުން ހައްދުފަހަނައެޅުމާއި ހަނގުރާމަތަކުގައި ދިވެހިން ބައިވެރިވުން އިތުުރުވީ ސަރުކާރުގެ އިހުމާލުން ކަމަށް ވެސް އޭނާ ވިދާޅުވި އެވެ.\n"ޔުނައިޓެޑް މޯލްޑިވްްސް އޮޕޮޒިޝަންގެ މައިގަނޑު މަސައްކަތަކީ ގާނޫނީ އިމުގެ ތެރެއިން މިހާރު ހުރި ހުދުމުހުތާރު ވެރިޔާ މަގާމުން ދުރުކޮށް، ވީހާ ވެސް އަވަހަކަށް އިންތިގާލީ އިންތިޒާމެއް ހަމަޖެއްސުން،" ގަލަދާރީ ހޮޓަލުގައި އޮތް ބައްދަލުވުމުގައި ނަސީމް ވިދާޅުވި އެވެ.\nއިދިކޮޅު އިއްތިހާދުގެ ހިޔަނި ކެބިނެޓުގެ ނޫސްވެރިންގެ ބައްދަލުވުމުގައި ނޫސްވެރިން.-- ފޮޓޯ: އިއްތިހާދު\nހިޔަނި ކެބިނެޓުގައި ހިމެނިވަޑައިގަންނަވާ ދުސްތޫރީ އިސްލާހުތަކާ ބެހޭ މިނިސްޓަރު ހުސައިން ޝަމީމް ވިދާޅުވީ އާ ގާނޫނުއަސާސީގެ ދަށުން ތިން ބާރު ވަކިވެފައި އޮތް އޮތުން މި ސަރުކާރުން ބަދަލުކޮށް، މަޖިލީހާއި ޝަރުއީ ނިޒާމް ރައީސް "ހައިޖެކްކޮށްފައިވާ" ކަމަށެވެ. އަސާސީ ހައްގުތައް ނިގުޅައިގަނެ، އަބުރާ ބެހުން ފަދަ ކަންކަން ޖިނާއީ ކުށެއްގެ ގޮތުގައި ކަނޑައަޅަން މަސައްކަތް ކުރަމުން އަންނަކަން އޭނާ ފާހަގަކުރެއްވި އެވެ.\nއެކަން ބަދަލު ކުރުމަށް، އިދިކޮޅު އިއްތިހާދުން ދުސްތޫރީ އިސްލާހީ ޕެކޭޖެއް ހުށަހަޅާނެކަން ޝަމީމް އިއުލާން ކުރެއްވި އެވެ. އެ ޕެކޭޖުގައި ހިމެނޭ ކަންކަމުގެ ތެރޭގައި އޭނާ ފާހަގަކުރެއްވީ ޝަރުއީ ނިޒާމާއި ލާމަރުކަޒީ ނިޒާމު އިސްލާހުކުރުމާ އެކު، އަސާސީ ހައްގުތައް އަނބުރާ ރައްޔިތުންނަށް ހޯދައި ދިނުމާއި މިނިވަން، އިންސާފުވެރި އިންތިހާބެއް ކަށަވަރު ކުރުމެވެ. އަދި ސުޕްރީމް ކޯޓުން ދައުލަތުގެ އެހެން ބާރުތަކުގެ މައްޗަށް ބަސް ނުބުނެވޭ ގޮތް ހެދުމާއި އެއް ބާރު އަނެއް ބާރަށް ފާރަވެރި ވެވޭނެ ގޮތްތައް ގާއިމްކުރުން ވެސް ހިމެނޭ ކަމަށް އޭނާ ވިދާޅުވި އެވެ.\n"ކުރީގައި ހެދިފައި ހުރި ގޯސްތަކުން ފިލާވަލު ލިބިގަންނާނަން. އެކަންކަން ތަކުރާރެއް ނުކުރާނަން،" ޝަމީމް ވިދާޅުވި އެވެ.\nހިޔަނި މިނިސްޓަރު ހިސާން ހުސައިން ވެސް ވަނީ އޭނާގެ ދާއިރާ ކަމަށްވާ ޝަރުއީ ދާއިރާގެ އިސްލާހަށް އަޅާނެ އިސްލާހީ ފިޔަވަޅުތަކެއް ހާމަކުރައްވާފަ އެވެ. އޭނާ ވިދާޅުވީ ޝަރުއީ ދާއިރާގައި އިންތިގާލީ އިންތިޒާމެއް ބޭނުންވާ ކަމަށާއި އެ އިންތިޒާމުގެ ތެރެއިން ކުރިން ހިންގާފައިވާ ނޭއްގާނީ ކަންކަމަށް އިންސާފު ހޯދައިދީ، ކޮރަޕްޝަނާއި ސިޔާސީ ނުފޫޒުތައް ނައްތާލަން ޖެހޭނެ ކަމަށެވެ.\nމި ނޫސްވެރިންގެ ބައްދަލުވުމުގައި ބައިވެރިވެވަޑައިގެންނެވި ހިޔަނި ކެބިނެޓުގެ ފަސް މިނިސްޓަރުން އެންމެ ބޮޑަށް ފާހަގަކުރެއްވީ ކޮރަޕްޝަންގެ މައްސަލަ އެވެ. ރައީސް އަބްދުﷲ ޔާމީނާ ހަމައިން ފެށިގެން ސަރުކާރުގެ އެކި ލެވެލްތަކުގައި ކޮރަޕްޝަން އަށަގަނެ އެކި ދިމަދިމާ އަށް ފެތުރިފައިވާ ކަމަށާއި ދައުލަތުގެ ފައިސާ ބޮޑެތި އަދަދުތަކުން ވަގަށް ނަގާފައިވާ ކަމަށް އެ ބޭފުޅުން ތުހުމަތުކުރެއްވި އެވެ.\n"ވަގަށް ނަގާފައިވާ ފައިސާ ހޯދުން އެއީ މޯލްޑިވްސް ޔުނައިޓެޑް އޮޕޮޒިޝަންގެ އެންމެ މުހިއްމު އެއް މަގުސަދު،" ހިޔަނި ޓޫރިޒަމް މިނިސްޓަރު މުހައްމަދު މަލީހް ޖަމާލް ވިދާޅުވި އެވެ.\nކޮރަޕްޝަންގެ ފައިސާ ހޯދަން ވަރަށް ބޮޑު އިސްކަމެއް ދޭނެ ކަމަށް އިދިކޮޅު އިއްތިހާދުން ބުނިއިރު، ރާއްޖޭގެ ތާރީހުގައި މިހާތަނަށް ހިންގި އެންމެ ބޮޑު ކޮރަޕްޝަން ހިންގީ މޯލްޑިވްސް މާކެޓިން އެންޑް ޕަބްލިކް ރިލޭޝަންސް ކޮމްޕެނީ (އެމްއެމްޕީއާރުސީ) މެދުވެރިކޮށެވެ. ރަށްރަށާއި ފަޅުތައް ވިއްކައިގެން ލިބުނު ފައިސާގެ ތެރެއިން 79 މިލިއަން ޑޮލަރު (1.2 ބިލިއަން ރުފިޔާ) ވަނީ ވަގަށް ނަގާފަ އެވެ. އެ ކަމުގައި އަމަލީ ގޮތުން އެންމެ ބޮޑު ދައުރެއް އަދާކުރެއްވި ކަމަށް ބުނާ ކުރީގެ ނައިބު ރައީސް އަހުމަދު އަދީބަކީ އިދިކޮޅު އިއްތިހާދުގެ އެއް ބައިވެރިޔާ އެވެ.\nކުރީގެ ނައިބު ރައީސް މުހައްމަދު ޖަމީލް އަހުމަދު އިސްކޮށް ހުންނަވާ އިދިކޮޅު އިއްތިހާދުން މަސައްކަތް ކުރަނީ ރައީސް ޔާމީންގެ ވެރިކަން ބަދަލުކުރުމަށެވެ. އެ ނޫން ގޮތަކަށް މިނިވަން، އިންސާފުވެރި އިންތިހާބެއް ނުބޭއްވޭނެ ކަމަށް އިއްތިހާދުން ގަބޫލުކުރެ އެވެ.\nއިތުރު ލިޔުންތައް ހިއުމަން ރައިޓްސް ކޮރަޕްޝަން ޕާޓީތަކުގެ ކޯލިޝަން މޯލްޑިވްސް ޔުނައިޓެޑް އޮޕޮޒިޝަން އެމްޑީޕީ


Mi Aharuge Wimbledon Tennis Championship Nubaavvan Nimmaifi - Vaguthu\nމި އަހަރުގެ ވިމްބަލްޑަން ޓެނިސް ޗެމްޕިއަންޝިޕް ނުބާއްވަން ނިންމައިފި\nދުނިޔޭގައި ހަލުވިކަމާއެކު ފެތުރެމުން އަންނަ ކޮރޯނާވައިރަސް ރޯގާއާ ހެދި މި އަހަރުގެ ވިމްބަލްޑަން ޓެނިސް މުބާރާތް ކެންސަލް ކުރަން ނިންމައިފި އެވެ.\nއަހަރުގެ ތިންވަނަ ގްރޭންޑް ސްލޭމް ކެންސަލް ކުރަން ނިންމީ ވިމްބަލްޑަން އިންތިޒާމު ކުރާ އޯލް އިންގްލެންޑުގެ ބޯޑުން ރޭ ބޭއްވި ކުއްލި ބައްދަލުވުމެއްގައެވެ. މިއީ ދެވަނަ ބޮޑު ހަނގުރާމަ އަށް ފަހު ވިމްބަލްޑަން ނުބާއްވަން ނިންމި ފުރަތަމަ ފަހަރެވެ. މިއަހަރުގެ މުބާރާތް ބޭއްވުމަށް ތާވަލުކޮށްފައި އޮތީ ޖޫން މަހުގެ 29 އިން ޖުލައި މަހުގެ 12 އަށެވެ.\nވިމްބަލްޑަންގެ އެންމެ ފަހުގެ ފިރިހެން ސިންގަލްސް ޗެމްޕިއަނަކީ ދުނިޔޭގެ އެއްވަނަ ޓެނިސް ކުޅުންތެރިޔާ ސާބިއާގެ ނޮވަކް ޖޮކޮވިޗް އެވެ. މިދިޔަ އަހަރުގެ ފައިނަލުގައި ޖޮކޮވިޗް ވަނީ މުބާރާތުގެ އެންމެ ކާމިޔާބު ކުޅުންތެރިޔާ ސްވިޓްޒަލެންޑުގެ ރޮޖާ ފެޑެރާގެ މައްޗަށް 3-2 ސެޓުން ކުރިހޯދައިފައެވެ. އަނެއްކޮޅުން ސީދާ2ސެޓުން އެމެރިކާގެ ސެރީނާ ވިލިއަމްސް ބަލިކުރުމަށްފަހު އަންހެން ބައިގެ ޗެމްޕިއަންކަން އެންމެ ފަހުން ހޯދީ ދުނިޔޭގެ ރޭންކިންގެ ދެވަނައިގައި މިވަގުތު އޮތް ރޫމޭނިއާގެ ސިމޯނާ ހަލެޕް އެވެ.\nވިމްބަލްޑަން ކެންސަލް ކުރަން ނިންމިއިރު އަހަރުގެ ދެވަނަ ގްރޭންޑް ސްލޭމް ކަމަށްވާ ރޮލަންޑް ގެރޮސް ނުވަތަ ފްރެންޗް އޯޕަން ވަނީ މި އަހަރުގެ ފަހުކޮޅަށް ފަސްކޮށްފައެވެ. ކްލޭ ކޯޓުގައި ކުޅޭ މި މުބާރާތް ބާއްވަން ކުރިން ތާވަލުކޮށްފައި އޮތީ މެއި މަހުގެ 24 އިން ޖޫން މަހުގެ7ވަނަ ދުވަހުގެ ނިޔަލަށެވެ. ކަލަންޑަރަށް ގެނައި ބަދަލުތަކާއެކު މި އަހަރުގެ ފްރެންޗް އޯޕެން ބާއްވަން އޭޓީޕީ އިން މިހާރު ނިންމާފައިވަނީ އަންނަ އޮގަސްޓް މަހުގެ 20 އިން އޮކްޓޯބަރު މަހުގެ4އަށެވެ.\nމި އަހަރުގެ ކުރީކޮޅު ޗައިނާއިން އިން ފެތުރެން ފެށި ކޮރޯނާ ވައިރަސް މިހާރު މުޅި ދުނިޔެއަށް ފެތުރިފައިވާ ބަލިމަޑުކަމަކަށް ބަދަލުވެފައި ވާކަމަށް ދުނިޔޭގެ ސިއްހަތު ޖަމިއްޔާ (ޑަބްލިޔު.އެޗް.އޯ) އިން ހާމަކޮށްފައިވާއިރު މި ވައިރަހުގެ ސަބަބުން އެހެން ކުޅިވަރުތަކެކޭ އެއްފަދައިން ޓެނިހުގެ ހަރަކާތްތައްވެސް ވަނީ ހުއްޓުމަކަށް އައިސްފައެވެ.


Kiyavan dhaa dharivarun madhuvegen burqaa elhumuge hudhdha dheyn Uzbekistanun ninmmaifi - vNews.mv\nކިޔަވަންދާ ދަރިވަރުން މަދުވެގެން، ބުރުގާ އެޅުމުގެ ހުއްދަދޭން އުޒްބަކިސްތާނުން ނިންމައިފި\nސައިފް އަޒްހަރު 07 September 2021, 18:30\nމެދުތެރޭ އޭޝިޔާގެ ގައުމެއް ކަމަށްވާ އުޒްބަކިސްތާނުގައި ސްކޫލްތަކަށް ކިޔަވަންދާ އަންހެން ދަރިވަރުންގެ އަދަދު މަދުވެގެން އެކަން ނިމުމަކަށް ގެނައުމަށްޓަކައި އަންހެން ދަރިވަރުންނަށް ބުރުގާ އަޅައިގެން ސްކޫލަށް ކިޔަވަން ދިއުމުގެ ހުއްދަ ދޭން ސަރުކާރުން ނިންމައިފިއެވެ.\nއުޒްބަކިސްތާނުގެ އެޑިއުކޭޝަން މިނިސްޓަރ ޝޭރްޒޯދް ޝެރްމަންޓޯވް ވިދާޅުވީ، ހުދު ކުލައިގެ ނުވަތަ ލައިޓް ކުލަކަށްދާ ކުލައެއްގެ ބުރުގާ ނުވަތަ ބޮލުގެ އިސްތަށިގަނޑު އެއްކޮށް ނިވާވާގޮތަށް ހުންނަ ސްކަލްކެޕް އަޅައިގެން އަންހެން ދަރިވަރުން ސްކޫލަށް ކިޔަވަން ދިއުމުގެ ހުއްދަދޭން ސަރުކާރުން މިހާރު ނިންމާފައިވާ ކަމަށެވެ.\nމިގޮތަށް ނިންމީ، ވަރަށް ގިނަ ބެލެނިވެރިންގެ އެދުމުގެމަތިން ކަމަށްވެސް އެޑިއުކޭޝަން މިނިސްޓަރ ވިދާޅުވިއެވެ.\nސަރުކާރުން މިފިޔަވަޅު އަޅަން ނިންމީ، ކޮންމެ ކުއްޖަކަށް "ސެކިއުލަރ" ތައުލީމު އުނގެނުމުގެ ހައްގު ކަށަވަރު ކުރުމުގެ ގޮތުން ކަމަށްވެސް އޭނާ ވިދާޅުވިއެވެ.\nއުޒްބަކިސްތާނަކީ މުސްލިމުންގެ އަޣުލަބިއްޔަތު އޮންނަ ގައުމެކެވެ.\nއެހެން ނަމަވެސް، ސޯވިއޭޓް އިއްތިހާދުން މިނިވަންކަން ލިބުނީއްސުރެ އެގައުމުގައި ހިނގަމުން އަންނަނީ ސެކިއުލަރ ވެރިކަމެކެވެ. ސަރުކާރުގެ ސިޔާސަތަކީ ވެރިކަމާއި ދީން ވަކިކޮށްގެން ވެރިކަން ކުރުމެވެ. އެ ސިޔާސަތުގެ ދަށުން ދީނީ ކަންކަން އޮންނަނީ ވަރަށް ހަރުކަށި އުސޫލުތަކެއްގެ ތެރެއިން ކޮންޓްރޯލް ކޮށްފައެވެ.\nބުރުގާ އެޅުން މަނާކޮށްފައި އޮންނާތީ އުޒްބަކިސްތާނުގެ މުސްލިމް ގިނަ އާއިލާތަކުން އެމީހުން އަންހެން ދަރިން ސްކޫލަށް ނުފޮނުވައެވެ.\nއެހެން ނަމަވެސް، އުޒްބަކިސްތާނުގެ ރައީސް ކަމަށް 2016 ވަނަ އަހަރު ވަޑައިގެންނެވި ޝައުކަތު މީރްޒިޔޮޔޭވްވަނީ، ދީނީ ކަންކަމަށް ސަރުކާރުން ކުރިމަތިކޮށްފައި އޮތް ވަރަށް ގިނަ ހަރުކަށި އުސޫލުތަކަށް ލުއިދެއްވަން ފަށްޓަވާފައެވެ.\nޝައުކަތު މީރްޒިޔޮޔޭވް ވެރިކަމަށް ވަޑައިގެންނެވީ އޭގެކުރިން އެގައުމުގައި ގޮށްމުށުގެބާރުން ވެރިކަން ކުރައްވަމުން ގެންދެވި އިސްލާމް ކަރީމޯވް އަވަހާރަވުމާ ގުޅިގެންނެވެ.\nބުރުގާ އަޅައިގެން އަންހެން ކުދިންނަށް ސްކޫލަށް ކިޔަވަން ދިއުމުގެ ހުއްދަދޭން ސަރުކާރުން ނިންމި ނަމަވެސް، ހުއްދަދޭން އެޑިއުކޭޝަން މިނިސްޓަރ ޝޭރްޒޯދް ޝެރްމަންޓޯވް އިޝާރާތް ކުރެއްވި ބުރުގާއަކީ އާންމުކޮށް އަޅާ ހިޖާބު ބުރުގާއާ ތަފާތު ބުރުގާއެއް ކަމަށް މީޑިއާއިން ބުނެއެވެ.\nސަރުކާރުން ހުއްދަދޭން ނިންމާފައިވާ ކަމަށް އިޝާރާތްކުރާ ބުރުގާގައި، ސްކޫލަށްދާ އަންހެން ދަރިވަރުންގެ ދަތްދޮޅި ނިވާކުރުމަކީ މަނާކަމެއް ކަމަށް ވެއެވެ. މިއީ، އިސްލާމީ ވަރަށް ގިނަ ގައުމުތަކުގައި ސްކޫލްކުދިން ބުރުގާ އަޅާ ސްޓައިލެކެވެ.\nއުޒްބަކިސްތާނުގެ އަންހެނުންނަށް އާންމު ތަންތާނގައި ހިޖާބު އަޅައިގެން އުޅުމުގެ ހުއްދަދީ، ގާނޫނަށް އިސްލާހް ގެނެސްފައިވަނީ މިއަހަރުގެ ކުރީކޮޅުއެވެ. އެހެން ނަމަވެސް، ސްކޫލްތަކާއި، ސަރުކާރުގެ އިމާރާތްތަކަށް ހިޖާބު އަޅައިގެން އުޅޭ މީހުންނަކަށް އަދިވެސް ނުވަދެވެއެވެ.


ސިޔާސީ ޕާޓީތަކުގެ ދަފުތަރުގައި އެމްއެންޕީ ހިމަނައިފި – Haftha\nFri, 21 January, 2022, 6:25 am\nސިޔާސީ ޕާޓީތަކުގެ ދަފުތަރުގައި އެމްއެންޕީ ހިމަނައިފި\nރާއްޖޭގެ ސިޔާސީ ޕާޓީތަކުގެ ދަފުތަރުގައި މޯލްޑިވްސް ނެޝަނަލް ޕާޓީ (އެމްއެންޕީ) ހިމަނައިފިއެވެ.\nއެމްއެންޕީއިން ބުނީ، ޕާޓީ ރަޖިސްޓާ ކުރުމަށް ބޭނުންވާ ހުރިހާ ގާނޫނީ އިޖުރާއަތްތައް ފުރިހަމަ ކުރުމަށް ފަހު، ސިޔާސީ ޕާޓީތަކުގެ ދަފުތަރުގައި މިއަދު އެމްއެންޕީ ހިމަނާފައި ވާކަމަށެވެ.\nމިއާއެކު އެމްއެންޕީއަށް ރައްޔިތުންގެ މަޖިލީހުގައި އެ ޕާޓީ ތަމްސީލު ކުރުމުގެ ފުރުސަތު ލިބޭނެއެވެ. އެމްއެންޕީގައި މިހާރު ތިބީ ރައްޔިތުންގެ މަޖިލީހުގެ3މެންބަރުންނެވެ. އެއީ ދަނގެތީ ދާއިރާގެ މެންބަރު ކާނަލް (ރިޓަޔާޑް) މުހައްމަދު ނާޒިމްއާއި، ވިލިނގިލީ ދާއިރާގެ މެމްބަރު އަހުމަދު އުޝާމްއާއި، ތިމަރަފުށީ ދާއިރާގެ މެމްބަރު އަބްދުﷲ ރިޔާޒެވެ.\nއެމްއެންޕީން މީގެ ކުރިން ބޭއްވި ނޫސްވެރިންގެ ބައްދަލުވުމުގައި އެމްއެންޕީގެ އިންޓެރިމް ކައުންސިލުގެ ރައީސް ކާނަލް ނާޒިމް ވަނީ، ޕާޓީގެ ރަޖިސްޓްރޭޝަން މަސައްކަތް ނިމުނުހާ އަވަހަށް ޕާޓީގެ ޕާލިމެންޓަރީ ގްރޫޕެއް އެކުލަވާލާނެ ކަމަށް ވިދާޅުވެފައެވެ. އަދި ޕާޓީގެ ފަރާތުން މަޖިލީހަށް ހުށަހަޅަން ބޭނުންވާ ކަންކަމާމެދު މަޝްވަރާ ކުރުމަށް ފަހު މަޖިލީހަށް ބިލުތައް ހުށަހަޅާނެ ކަމަށާއި، އެހެން ޕާޓީތަކުން ހުށަހަޅާ ބިލުތަކާމެދު ޕާޓީން ނިންމާ ގޮތްވެސް ޕާލިމެންޓަރީ ގްރޫޕުން މަޝްވަރާ ކުރާނެ ކަމަށް ވިދާޅުވިއެވެ.\nމި މަހުގެ 8 ވަނަ ދުވަހު ޕާޓީ އުފެއްދުމަށް ބޭއްވި ޖަލްސާގައި އެމްއެންޕީގެ އިންޓެރިމް އެގްޒެކެޓިވް ކައުންސިލް އިންތިހާބު ކޮށްފައި ވެއެވެ. އަދި އެ ދާއިމީ އިންތިހާބު ބާއްވާނީ އަންނަ އަހަރު ކަމަށާއި، އެ އިންތިހާބުގައި5އަހަރުގެ ދައުރަކަށް ޕާޓީގެ ލީޑާޝިޕާއި ނެޝަނަލް އެގްޒެކެޓިވް ކައުންސިލް އިންތިހާބުވެގެން ދާނެ ކަމަށް އެ ޕާޓީން ބުންޏެވެ.


ދަރިއަކު ހޯދަން ބޭނުންވާ ނަމަ ދުންފަތުގެ އިސްތިއުމާލު ކުރުން ހުއްޓާލަން ޖެހޭނީ ކިތައް މަސް ކުރިން؟ – Dhen.mv\nދަރިއަކު ހޯދަން ބޭނުންވާ ނަމަ ދުންފަތުގެ އިސްތިއުމާލު ކުރުން ހުއްޓާލަން ޖެހޭނީ ކިތައް މަސް ކުރިން؟\n. October 23, 2020 - 4:50 pm\nއަހަރެމެންގެ ތެރޭގައި ވަރަށް ގިނައިން ދެކެވޭ ވާހަކައެކެވެ، ދުންފަތުގެ އިސްތިއުމާލު ކުރާ މީހުންނަށް ދަރިން ހޯދުމުގައި ކުރިމަތިވާ ގޮންޖެހުންތަކުގެ ވާހަކައެވެ. އެފަދަ މީހުންނަށް ދަރިން ހޯދަން އުނދަގޫވާ ވާހަކައެވެ.\nދުންފަތުގެ އިސްތިއުމާލް ކުރާމީހަކަށް ދަރިޔަކު ނުލިބޭނެޔޭ ބުނުން ތެދަކަށް ނުވާނެއެވެ. ނަމަވެސް މިއީ ފިރިމީހާގެ ހަށިގަނޑުގައި ފިރިހެން ހޯމޯން އުފައްދާ މިންވަރު މަދުކުރާ ސަބަބެކެވެ. އަދި މިކަމުގެ ސަބަބުން ދަރިފަނި އުފައްދާ މިންވަރު ވެސް މަދުވެއެވެ.\nހަމައެފަދައިން ދުންފަތުގެ އިސްތިއުމާލު ކުރުމަކީ އަނބިމީހާގެ އޯވަރީގައި ބިސް އުފެދުމުގެ ފުރުޞަތު ވެސް ކުޑަ ކުރާ ކަމެކެވެ.\nވުމާއެކު ދުންފަތުގެ އިސްތިއުމާލު ކުރުމަކީ ދަރީން ލިބުމުގު ފުރުޞަތު ކުޑަކުރާ ކަމެކެވެ. ދަރީން ނުލިބޭނެ ކަމެއް ނޫނެވެ. ދުންފަތުގެ އިސްތިއުމާލު ކުރާ ދެމަފިރިޔަކަށް ދަރިން ލިބުނު ކަމުގައި ވީ ނަމަވެސް މިއީ ދަރީންގެ ސިއްހަތަށް ވަރަށް ނޭދެވޭ އަސަރު ކުރާ ކަމެކެވެ. އެއީ މިކަމުގެ ސަބަބުން އުފެދުމުގެ ބައެއް ބަލިތައް ޖެހުމާއި އެކަށީގެންވާ ވަރަށް ބަރުނުވުން ފަދަ ދެރަ ކަންތައްތައް ކުޑަ ދަރިފުޅަށް ދިމާ ވުމަކީ ވަރަށް ގާތް ކަމެކެވެ.\nވީމާ ދުންފަތުގެ އިސްތިއުމާލު ކުރާ ދެމަފިރިޔަކު ދަރީން ބޭނުން ނަމަ މަދުވެގެން އެއްމަސް ކުރީން މިކަމާއި ދުރުހެލިވާން ޖެހޭނެއެވެ.\nދުންފަތުގެ އިސްތިޢުމާލް ކުރުން\nޝީޝާ: ދިވެހިންނަށް މާ ކަމުދާ އެއްޗަކީތަ؟\nކެރެލާ މީހަކު ސިނގިރޭޓް ބުއިން ހުއްޓާލައިގެން5ލައްކަ ރުޕީސް އެއްކޮށްފި، ބޭނުންވަނީ ބޮޑު ގެއެެއް އަޅަން!\nދުންފަތުގެ އިސްތިއުމާލު ކޮށްގެން މާތްﷲ ހަވާލުކުރި އަމާނާތަކަށް ޚިޔާނާތްތެރި ނުވޭ: މުފްތީ މެންކް\nކުރެންދޫ ޕޮލިސް އިންޗާރޖު މީހެއްގެ އަންބެއްގެ ގާތަށް ވަނުމުން އެ ރަށުގެ ރައްޔިތުން ރަތަށް\nރައީސް ނަޝީދު އެމްޑީޕީ ހަރުގޭގައި މިއަދު ވާހަކަފުޅު ދައްކަވަނީ\nގެއްލެން އުޅުނު ކަޅުވަކަރު މިސްކިތް އަލުން ހުޅުވުމަކީ ލިބުނު ބޮޑު ކާމިޔާބީއެއް: މިނިސްޓަރ ޔުމްނާ\nރާއްޖެ އިސްލާމްވީ ދުވަސް ފާހަގަކުރާންވީ ގޮތް\nމާލޭގައި އުޅޭ މީހުން އަތުން އިތުރު ފީތަކެއް ނަގަން އުޅޭތީ މުއިއްޒުގެ ފާޑު ކިއުން


SunOnline: Eid sayah mulhin thafaathu Dhonkeyo Bread eh!\nފިރާޝާ މުހައްމަދު 24 May 2020, 08:03\nމިއަހަރުގެ ރޯދަމަހަށް ހާއްސަކޮށްގެން ސަން އޮންލައިން އިން ގެނެސްދިން ސެގްމެންޓްތަކުގެ ތެރެއިން ސަންބަދިގޭ ފަހު އެޕިސޯޑާއި ހިސާބަށް އާދެވުނީ އެވެ. ތަފާތު ފަސް ކެއްކުންތެރިންގެ މީރު ރަހަތަކާއި ހުނަރު ފެނިގެންދިޔަ މި ސެގްމެންޓަށް ކިޔުންތެރިންގެ ފަރާތުން ލިބުނު ތަރުޙީބާއި ލޯތްބަށް ފަށްފަށުން ޝުކުރު އަދާކުރަމެވެ.\nފަހު ރެސިޕީވެސް އަހަރެމެންނާ ހިއްސާކޮށްލީ މަޝްހޫރު ފުޑް ބްލޮގަރު، އެލީޝާ އިސްމާއިލް (ނޮނާ)އެވެ.\nޝެފްގޭމްސްޓްރޯންގް ގެ ރަހަތަކުގެ ޖާދޫގައި އަހަރެމެން އެންމެންވަނީ ނިކަން ރަނގަޅަށް ޖައްސާފަ އެވެ. މިފަހަރު ނޮނާ ހިއްސާކޮށްލީ ބަނާނާ ބްރެޑެއް ތައްޔާރުކޮށްލާނެ ގޮތެވެ. ތިހީވީ ރަނގަޅަށެވެ. މިއީ އާދައިގެ ބަނާނާ ބްރެޑެއް ނޫނެވެ. ޓްވިސްޓަކާއެކު "ސިނަމަން ސްވާލް ބަނާނާ ބްރެޑް" ތައްޔާރުކުރާނެގޮތް ނޮނާ ވަރަށް ފުރިހަމައަށް ވަނީ ކިޔާދީފަ އެވެ. ކިޔާލާ ބަލައިލާށެވެ.\nބަނާނާ ބްރެޑް ފުށްގަނޑު ތައްޔާރުކުރުމަށް\n1 1/3 ޖޯޑު އޯލް ޕާރޕަސް ފްލަރ\n1 ސައިސަމުސާ ބޭކިން ސޮޑާ\n1/2 ޖޯޑު ބަޓަރ (މެލްޓްކޮށްފައި)\n1/4 ޖޯޑު ގްރެނިއުލޭޓަޑް ވައިޓް ޝުގަރ\n1/4 ޖޯޑު ބްރައުން ޝުގަރ\n1/2 ޖޯޑު ޔޯގަޓް\n1 މޭޒުމަތީ ސަމުސާ ފޮނިތޮށި (މުގުރާފަ)\n1/4 ސައިސަމުސާ ނަޓްމެގް\n1 މޭޒުމަތީ ސަމުސާ ވެނީލާ އެކްސްޓްރެކްޓް (ވެނީލާ އެސެންސް)\n3 ދޮންކެޔޮ (ރަނގަޅަށް ދޮންވެފައި އަދި މޭޝް ނުވަތަ ޗަސްކޮށްފައި)\n1/2 ޖޯޑު ޗޮކުލެޓް ޗިޕްސް\nސިނަމަން ސުވާލް ހެދުމަށް\n1/2 ޖޯޑު ބަޓަރ (މަޑުކޮށްފަ)\n1/2 ޖޯޑު ބްރައުން ޝުގަރ\n2 މޭޒުމަތީ ސަމުސާ ފޮނިތޮށި (މުގުރާފަ)\nފުރަތަމަ ބޭކިންގ ޓްރޭ ރަނގަޅަށް ގްރީސް ކޮށްލާށެވެ. ބަޓަރކޮޅެއް ނޫނީ ތެޔޮފޮދެއް ހާކާލިޔަސް ރަނގަޅުވާނެ އެވެ.\nއެއަށްފަހު ބޯތައްޓެއްގައި 1 1/3 ޖޯޑު ފުށް އަދި ސައިސަމުސަލެއްގެ ބޭކިންގ ސޮޑާ އެއްކޮށްލާށެވެ. އެއަށްފަހު 1/2 ޖޯޑު މެލްޓްކޮށްފައި ހުރި ބަޓަރ އަދި2ބިސް އެޅުމަށްފަހު، 1/4 ޖޯޑު ބްރައުން ޝުގަރ އަދި 1/4 ޖޯޑު ގްރެނިއުލޭޓަޑް ވައިޓް ޝުގަރ މިކްސްއަށް އެޑްކޮށް، ހުރިހާ ބާވަތެއް ރަނގަޅަށް އެއްކޮށްލާނީއެވެ.\nރަނގަޅަށް މިކްސްކޮށްލެވުމުން، 1/2 ޖޯޑު ޔޯގަޓް އެޅުމަށްފަހު އަދިވެސް އެއްފަހަރު ހުރިހާ ބާވަތެއް ރަނގަޅަށް އެއްކުރަނީއެވެ. ދެން 1 މޭޒުމަތީ ސަމުސާ ފޮނިތޮށި އަދި 1/4 ސައިސަމުސާ ނަޓްމެގް ވެސް އަޅާށެވެ. 1 މޭޒުމަތި ސަމުސާ ވެނީލާ އެކްސްޓްރެކްޓްވެސް އެޅުމަށްފަހު އިންގްރީޑިއަންޓްސް މިކްސްކޮށްލަންވާނެއެވެ.\nއެންމެ ފަހު ކަމަކަށް ބެޓަރ ގަނޑަށް މޭޝްކޮށްފައި ނުވަތަ ޗަސްކޮށްފައިހުރި ދޮންކެޔޮ އަދި 1/2 ޖޯޑު ޗޮކްލެޓް ޗިޕްސް އެޑްކޮށްލުމަށްފަހު އެއްކޮށްލާށެވެ. ކިޔުންތެރިންނަށް ކަމުދާ ވައްތަރެއްގެ ޗޮކްލެޓް ޗިޕްސް ބޭނުންކުރަންވީއެވެ.\nސިނަމަން ސްވާރލް ތައްޔާރުކުރުމަށް ވީޑިއޯ އިން ފެންނަގޮތަށް 1/2 ޖޯޑު ބަޓަރ(މަޑުކުރެވިފައިވާ) އަދި 1/2 ޖޯޑު ބްރައުން ޝުގަރ ރަނގަޅަށް ކްރީމް ކޮށްލާށެވެ.2މޭޒުމަތީ ސަމުސާ ފޮނިތޮށިވެސް އެޑްކޮށް އަދި ރަނގަޅަށް މިކްސް ކޮށްލާށެވެ.\nޓްރޭއަށް ބަނާނާ ބްރެޑް ބެޓަރގަނޑުން ބައެއް އެޅުމަށްފަހު ތައްޔާރުކުރި ސިނަމަން ސުވާރލްގެ ލޭޔަރ އެއް އަޅައި ވީޑިއޯ އިން ފެންނަގޮތަށް ސްވާރލްކުރަމުން ގެންދާށެވެ.\nބަނާނާ ބްރެޑްގެ ބެޓަރގަނޑު ހުސްވަންދެން މިގޮތަށް ރިޕީޓްކުރަމުން ގެންދާށެވެ.\nބޭނުންނަމަ އެންމެ ފަހު ސްޓެޕްއަކަށް ސްލައިސްކޮށްފައި ހުރި ބަނާނާ ފޮތިތައް ބެޓަރގަނޑުގެ މަތީގައި އަތުރާލާ ޗޮކްލެޓް ޗިޕްސްކޮޅެއްވެސް އެޑްކޮށްލާށެވެ.\n180 ޑިގްރީ ސެލްސިއަސްގައި 40-45 މިނިޓް އާއި ދެމެދުގެ މިންވަރަށް ފިހެލާށެވެ.\n20 މިނިޓް ވަންދެން ބަނާނާ ބްރެޑް ހިހޫކޮށްލަން ބަހައްޓާށެވެ.\nޢީދު ދުވަހުގެ ހެނދުނު ސަޔަށް ނޫނީ ހަވީރު ސަޔަށް ސިނަމަން ސުވާލް ބަނާނާ ބްރެޑް ސަޅިވާނެ އެވެ. މިއަދު ތައްޔާރުކޮށްނުލެވުނަސް ދެރަ ނުވާށެެވެ. ހަރޯދަ ވެސް އޮތީ ކުރިއަށެވެ.\nސަން ބަދިގެ ޓީމް އަދި މިފަހަރު އަހަރެމެންނަށް ރެސިޕީތައް ހިއްސާކޮށްދިން ހުރިހާ ފަރާތްތަކެއްގެ ފަރާތުން ކިޔުންތެރިންނަށް ކުޑަ އީދުގެ ހެޔޮއެދުމާއި ތަހުނިޔާ ފޮނުވަމެވެ.


Google aai Reliance Jio gulhigen agu heyo phone uffadhanee | Mihaaru\nގޫގުލް އާއި ރިލަަޔަންސް ޖިއޯ ގުޅިގެން އަގުހެޔޮ ފޯނު އުފައްދަނީ\n17 ޖުލައި 2020 - 07:58\nއިންޑިއާގެ ތަރައްގީ އަށް 10 ބިލިއަން ޑޮލަރު އިންވެސްޓްކުރަން ނިންމާފައިވާ ގޫގުލް އިން އިންޑިއާގެ މުއާސަލާތީ ހިދުމަތް ދޭ ކުންފުނި ރިލަޔަންސް ޖިއޯގެ ހިއްސާ ގަނެ، އެ ކުންފުންޏާ ގުޅިގެން ހިދުމަތްތައް ފުޅާކޮށް، ފޯނު އުފެއްދުމުގެ މަސައްކަތް ވެސް ކުރަން ނިންމައިފި އެވެ.\nއިންޑިއާގެ މަހުޖަނު މުކޭޝް އަމްބާނީގެ ރިލަޔަންސް ގްރޫޕްގެ ސަބްސިޑަރީ ކުންފުނި ޖިއޯ 7.73 ޕަސަންޓް ހިއްސާ ގޫގުލް އަށް ވިއްކައިލީ 4.5 ބިލިއަން ޑޮލަރަށެވެ. މިއީ އިންޑިއާ ޒަމާނީ ގައުމަކަށް ހަދަން ގޫގުލް އިން ހޯމަ ދުވަހު އިއުލާންކުރި "ގޫގުލް ފޯ އިންޑިއާ ޑިޖިޓައިޒޭޝަން ފަންޑް" ގެ ދަށުން ކުރިއަށް ގެންދިޔަ މުއާމަލާތެކެވެ.\nރިލަޔަންސްގެ ޗެއާމަން އަމްބާނީ ވިދާޅުވީ ގޫގުލްއާ ގުޅިގެން ކުރާ މަސައްކަތުގެ އެންމެ މުހިއްމު އެއް ކަމަކަށް ވާނީ ހުރިހާ ފަންތިއެއްގެ މީހުންގެ އަތްފޯރާ ވަރުގެ އަގުހެޔޮ އެންޑްރޮއިޑް ފޯން މާކެޓަށް ނެރުން ކަމަށެވެ.\nއެކަމަކު މިއީ ގޫގުލް އިން ކުރިން ވެސް އަގުހެޔޮ ފޯނަށް ހާއްސަކޮށްފައިވާ އޮޕަރޭޓިން ސިސްޓަމް (އޯއެސް) "އެންޑްރޮއިޑް ގޯ" އާ މުޅިން ވަކިން ކުރިއަށް ގެންދާނެ ޕްރޮޖެކްޓެއް ކަމެއް އަދި ސާފެއް ނުވެ އެވެ.\nއިންޑިއާ ދަރިކޮޅުގެ ސުންދަރު ޕިޗާއީ މިހާރު ސީއީއޯގެ މަގާމު ފުރަމުން އަންނަ ގޫގުލް އިން ބުނީ ޖިއޯއާ ގުޅިގެން ކުރިއަށް ގެންދާ މަސައްކަތްވެގެން ދާނީ މިހާރަށް ވުރެ ފުޅާކޮށް ސްމާޓްފޯނު ބޭނުންކުރާ މީހުންގެ އަދަދު އިންޑިއާގައި އިތުރުކުރުން ކަމަށެވެ.\nއެ ކުންފުނިން ބުނިގޮތުގައި އިންޑިއާގެ އާބާދީގެ ވަރަށް ބޮޑު ނިސްތަބަކަށް އަދިވެސް އެކަށީގެންވާ ފެންވަރުގައި އިންޓަނެޓް ހިދުމަތް ނުލިބޭތީ އެ ވެސް އާ އިންވެސްޓްމަންޓްގެ ދަށުން ތަރައްގީކުރާނެ ދާއިރާއެކެވެ.\n"ހިތްހަމަޖެހޭ ކަމަކީ އަދި އުފާވާ ކަމަކީ ޖިއޯ އާއި އަހަރެމެން ގުޅިގެން ކުރާ މަސައްކަތުން އިންޑިއާގެ ރައްޔިތުންގެ ދިރިއުޅުމުގެ ހާލަތު ރަނގަޅުކޮށްދެވޭނެތީ،" ގޫގުލް އިން ބުންޏެވެ. "އެއް ވިސްނުމަކާއި އެއް ފިކުރަކާ އެކު ކުރާ މަސައްކަތް ކާމިޔާބުވާނެ."\nޖިއޯގެ 7.73 ޕަސަންޓް ހިއްސާ ގޫގުލް އަށް ވިއްކައިލި އިރު މި އަހަރުގެ ކުރީކޮޅު މާކް ޒަކަބާގްގެ ފޭސްބުކަށް ވެސް ވަނީ އެ ކުންފުނީގެ 9.99 ޕަސަންޓް ހިއްސާ 5.7 ބިލިއަން ޑޮލަރަށް ވިއްކާލައިފަ އެވެ.\nޖިއޯ އަކީ އިންޑިއާގައި އެންމެ ފުޅާކޮށް މުވާސަލަތީ ހިދުމަތްދޭ އެއް ކުންފުންޏެވެ.\nގޫގްލް އިންޑިއާ ސްމާޓް ފޯން ޓެލެކޮމިއުނިކޭޝަން\n3 ކޮމެންޓް,6ރިއެކްޝަންސް\nއިންޑިޔާ އާއި ޗައިނާ ޖެއްސުމަކީ އަބަދުވެސް އެމެރިކާގެ ބޮޑެތި ކުންފުނި ތަކަށް ފައިދާވާނެ ކަމެއް. އޭޝިއާ ދުނިޔޭނެ އެންމެ ބޮޑު އިޤްތިސޯދު އަށް ބަދަލު ވަމުން އަންނައިރު ބެލްޓް އެނޑް ރޯޑް ގެ ކުރިއެރުން ހުއްޓުވުމަކީ ޔޫރަޕް އާއީ އެމެރިކާއިން ކޮންމެހެން އެދޭ ކަމެއް. ޗައިނާގެ ހުއާވޭ ގެ ކުންފުނިން ސްޕައި ކުރާނަމަ ގޫގުލް އެފްބީ އޭގެ 100 ގުނަ އިތުރަށް ސްޕައި ކުރާނެ.\nހުވާވޭ 5ޖ ނެޓްވޯކް ގެ މެއިން ހާޑުވެއާގެ ގޮތުގައި ހުރުމާއި، ފޭސްބުކް ގޫގަލް ޔޫސާ އެޕްލިކޭޝަން ބޭނުން ކުރުމާއި ހާސް ތަފާތު. ބޭނުންވެއްޖެ ހިދެއްގައި އެޕްލިކޭޝަން ބޭން ކުރެވިދާނެ. އެކަމަކު މުޅި ނެޓްވޯކް ހާޑުވެއާ އުފުރައި އެއްލާ ނުލެވޭނެ އެތައް އަހަރަކުންވެސް.\nމިއީ ޗައިނާއާ ދެކޮޅަށް އެމެރިކާއިން މިހާރު ފަށާފައޮތް އާ ފިނި ހަނގުރާމައިގެ ބައިތައް. އިންޑިޔާއިން މިކަމަށް އެހީވެދޭތީ ލިބޭ ހަދިޔާތައް. އިންޑިޔާގެ ގިނަ މީހުން ބޭނުންކުރަނީ ޗައިނާގެ ޒައޯމީ، ވާވޭ، ވަންޕްލަސް ކަހަލަ ބްރޭންޑްތައް. މިއީ މިމާކެޓް އިންޑިޔާއަދި އެމެރިކާގެ ކުންފުނިތައް ގުޅިގެން ނެގުމުގެ ފެށުން. ޒެޑްޓީއީ، ވާވޭ އަދި ޓިކްޓޮކް މިއީ މިހާރު އެމެރިކާއިން ދުއްވާލަން ހިފާފަތިބި އެއްމެ ބޮޑެތި ޓެކް ކުންފުނިތައް.


Aadhayaa khilaaf qudhrathee reethi kameh libigenvaa muraka fareh Scientists ah fenijje - vNews.mv\nއާދަޔާ ޚިލާފް ގުދުރަތީ ރީތިކަމެއް ލިބިގެންވާ މުރަކަ ފަރެއް ސައިންސްވެރިންނަށް ފެނިއްޖެ\nސައިފް އަޒްހަރު 24 January 2022, 02:38\nމޫސުމަށް އަންނަ ބަދަލުތަކުގެ އެއްވެސް އަސަރެއް މި ފަރަށް ކޮށްފައިނުވޭ\nއާދަޔާ ޚިލާފް ގުދުރަތީ ރީތިކަމެއް ލިބިގެންވާ މުރަކައިގެ ފަރެއް، ކަނޑުގެ ދިރުންތައް ދިރާސާކުރާ ސައިންސްވެރިންގެ ޓީމަކަށް ފެނިއްޖެއެވެ.\nމިފަރު ފެނުނުކަން މިދިޔަ ބުރާސްފަތި ދުވަހު އިއުލާންކުރީ ޔުނެސްކޯއިންނެވެ.\nމިފަރު ފެނިފައިވަނީ، ޕެސިފިކް ކަނޑުގައި އޮންނަ ޖަޒީރާ ރަށްތައް ކަމަށްވާ ފްރެންޗް ޕޮލިނޭޝިޔާގައި ހިމެނޭ އެންމެ ބޮޑު ރަށް ކަމަށްވާ ތަހީތީ ކައިރިން މާކަނޑުގެ ސަރަހައްދުންނެވެ.\nސައިންސްވެރިންނަށް ފާހަގަ ކުރެވުނީ، މޫސުމަށް އަންނަމުންދާ ބަދަލުތަކުގެ އެއްވެސް އަސަރެއް މިފަރަށް ކޮށްފައި ނުވާކަމެވެ.\nއަދި އެންމެ ޚާއްސަ ކަމެއްގެ ގޮތުގައި ފާހަގަކުރެވުނީ، ފިނިފެންމަލުގެ ބައްޓަމަށް ހެދިފައިވާ އާދަޔާ ޚިލާފް ރީތިކަމެއް ލިބިގެންވާ މުރަކަތަކުގެ މައްޗަށް އެކުލެވޭ ފަރަކަށްވުމެވެ.\nމިފަރުގެ ދިގުމިނުގައި ތިން ކިލޯމީޓަރު އަދި ފުޅާމިނުގައި 65 މީޓަރު ހުރެއެވެ.\nޑައިވަރުންނަށް މިފަރު ފެނުނީ މިދިޔަ ނޮވެމްބަރު މަހުއެވެ. އެއީ، ޚާއްސަ އާލާތްތައް ބޭނުންކޮށްގެން ވަރަށް ފުނަށް ފީނަން އުޅުމުގެ ތެރޭގައެވެ.\nޑައިވަރުންވަނީ ފަރުގެ ކަންކަން ދިރާސާކުރުމަށް ގާތްގަނޑަކަށް 200 ގަޑިއިރު ފަރުގައި ހޭދަކޮށްފައެވެ.\nފަރަންސޭސި ފޮޓޮގްރަފަރ އަދި ޔުނެސްކޯގެ "1އޯޝަން" ކެމްޕެއިންގެ ޕާޓްނަރެއް ކަމަށްވާ އެލެކްސިސް ރޮސެންފީލްޑް ބުނީ، ލޮލުކޮޅަށް ނުފެންނަ ހިސާބަށް ދުރުދުރަށް ފެތުރިފައިވާ، ފިނިފެންމަލުގެ ބައްޓަމަށް އުފެދިފައިވާ ބިޔަ މުރަކަތައް ފެނުމުން ސިފަވަނީ ޖާދުލުގެ މަންޒަރެއް ކަމަށެވެ.\nމިފަރުގައި ހެދިފައިވާ ފިނިފެންމަލުގެ ބައްޓަމުގެ ކޮންމެ މުރަކައެއްގެ ވަށަމިނުގައި ދެމީޓަރު ހުންނަ ކަމަށް ވެއެވެ.\nމިފަރާ ގުޅޭގޮތުން ޔުނެސްކޯއިން ނެރުނު ބަޔާނެއްގައި ބުނެފައިވަނީ، މިއީ، މިހާތަނަށް ފެނުނު މުރަކަ ފަރުތަކުގެ ތެރެއިން އެންމެ ސިއްހަތު ރަނގަޅު ކަމަށް ރެކޯޑްކުރެވުނު ފަރު ކަމަށެވެ.\n30 މީޓަރާއި، 65 މީޓަރު ފުންމިން ހުންނަ ފިނި ސަރަހައްދަކުން މިކަހަލަ ސިއްހަތު ރަނގަޅު ފަރެއް ފެނުމަކީ އާދައިގެ ކަމެއް ނޫން ކަމަށްވެސް ޔުނެސްކޯއިން ބުނެފައި ވެއެވެ.\nއެހެންކަމުން، ޖައްވު ހޫނުވުމާއި، މޫސުމަށް އަންނަ ބަދަލުތަކުގެ އަސަރުތަކުން ރައްކާތެރިވެފައިވާ މިފަދަ އެތައް ފަރެއް ފުންކަނޑުތަކުގެ އަޑީގައި އަދިވެސް ވެދާނެކަމަށް ޔުނެސްކޯއިން ލަފާކޮށްފައި ވެއެވެ.\nއަލަށް ފެނުނު މުރަކަ ފަރާ ގުޅޭގޮތުން ޔުނެސްކޯގެ ޑިރެކްޓަރ ޖެނެރަލް އޮޑްރީ އަޒުލޭ ވިދާޅުވީ، މިއަދާ ހަމައަށް ފުންކަނޑުގެ ހަގީގަތަކަށްވުރެ ބޮޑަށް އިންސާނުންނަށް ހަނދުގެ ހަގީގަތް ދެނެގަވިފައިވާ ކަމަށެވެ.\nކަނޑުތަކުގެ ސަތަހައިން އިންސާނުންނަށް ހަގީގަތް ބެލި، ދެނެގަނެވިފައިވަނީ މިހާތަނަށް އެންމެ 20 އިންސައްތަކަންވެސް އޭނާ ފާހަގަކުރެއްވިއެވެ.\nފަރަންސޭސި ރިސާޗް އޭޖެންސީންގެ މެރިން ބަޔޮލޮޖިސްޓެއް ކަމަށްވާ ލައެޓިޓިއާ ހެޑުއިން ވިދާޅުވީ، އެއްވެސް ކަހަލަ ގެއްލުމެއް ލިބިފައިނުވާ ސިއްހަތު ރަނގަޅު ފަރެއް ފެނުމަކީ، މުސްތަގްބަލުގައި މިފަދަ ފަރުތައް ހިމާޔަތްކުރުމަށް ކުރެވޭ މަސައްކަތްތަކަށް ލިބިގެންދިޔަ އުފާވެރި ހަބަރެއް ކަމަށެވެ.\nޖައްވު ހޫނުވުމުގެ މައްސަލައިން ފުންކަނޑުތަކުގައިވާ ފަރުތައް ރައްކާތެރި ކުރެވިގެންވާ ކަމަށް ގަބޫލު ކުރެވޭ ކަމަށްވެސް އޭނާ ވިދާޅުވިއެވެ.\nދުނިޔެއިން މިހާތަނަށް ފެނިފައިވާ މަޝްހޫރު ރީތި މުރަކަ ފަރުތައް ފެނިފައިވަނީ ފަންސަވީހަކަށް މީޓަރު އަޑިންނެވެ.\nފަރުތަކުގައި ހުންނަ މުރަކަތައް ހުދުވުމުގެ މައްސަލައަކީ ދުނިޔޭގެ ބައެއް ހިސާބުތަކުގައި ދިމާވަމުންދާ މައްސަލައެކެވެ. މިކަން ދިމާވަނީ ޖައްވު ހޫނުވެ ކަނޑުގެ ލޮނުގަނޑުގެ ފިނިހޫނުމިނަށް އަންނަ ބަދަލުގެ ސަބަބުން ކަމަށް ހޯދިފައި ވެއެވެ.\nމީގެއިތުރުންވެސް، ފަރުތައް ގޮއްވައިގެން މަސްވެރިކަން ކުރުމާއި، ކަނޑުގެ ލޮނުގަނޑު ތަޣައްޔަރުވުމާއި، އަދި ކަނޑުގެ ލޮނުގަނޑުގެ ފިނިހޫނުމިނަށް އަންނަ ބަދަލުތަކުގެ ސަބަބުން 2009 ވަނަ އަހަރާއި 2018 ވަނަ އަހަރާ ދެމެދު ދުނިޔޭގެ ކަނޑުތަކުގައިވާ މުރަކަ ފަރުތަކުގެ 14 އިންސައްތަ އެއްކޮށް ނެތިވެ ގޮސްފައިވާކަމަށް، ގްލޯބަލް ކޮރަޕް ރީފް މޮނިޓަރިންގ ނެޓްވޯރކުން ބުނެފައި ވެއެވެ.


Ey thiman ilaahuge alhuthakunneyve!\nޞަޙީޙު މުސްލިމްގައި އަބޫ ޛައްރު رَضِيَ اللهُ عَنْهُ ގެ ކިބައިން ރިވާކުރައްވާފައިވެއެވެ. ﷲ تَبَارَكَ وَتَعَالَى ގެ ޙަޟްރަތުން ރަސޫލުﷲ صَلَّى اللهُ عَلَيْهِ وَسَلَّمَ ރިވާކުރެއްވިއެވެ. އެކަލާނގެ ވަޙީކުރެއްވިއެވެ.\n"އޭ ތިމަންއިލާހުގެ އަޅުތަކުންނޭވެ! ހަމަކަށަވަރުން ތިމަންއިލާހުގެ ނަފްސުފުޅުގެ މައްޗަށް އަނިޔާވެރިކަން ޙަރާމްކުރެއްވީމެވެ. އަދި ތިޔަބައިމީހުންގެ މެދުގައިވެސް އެކަން ޙަރާމްކަމެއްކަމުގައި ލެއްވީމެވެ. ފަހެ ތިޔަބައިމީހުން އެއްބަޔަކު އަނެއްބަޔަކަށް އަނިޔާވެރިނުވާށެވެ.\nއޭ ތިމަންއިލާހުގެ އަޅުތަކުންނޭވެ! ތިމަންއިލާހު އެމީހަކަށް ހިދާޔަތް (ތެދުމަގު) ދެއްކެވިމީހަކު ފިޔަވައި ތިޔަބައިމީހުން އެންމެންނަކީވެސް މަގުފުރެދިފައިވާ ބަޔަކީމެވެ. ފަހެ، ތިމަންއިލާހުގެ ޙަޟްރަތުން ހިދާޔަތް ދެއްކެވުމަށް އެދޭށެވެ. އޭރުން ތިޔަބައިމީހުންނަށް ހިދާޔަތް ދައްކަވާހުށީމެވެ.\nއޭ ތިމަންއިލާހުގެ އަޅުތަކުންނޭވެ! ތިމަންއިލާހު އެމީހަކަށް ކާންދެއްވިމީހަކު ފިޔަވައި ތިޔަބައިމީހުން އެންމެންނަކީވެސް ބަނޑުހައިވެފައިވާ ބަޔަކީމެވެ. ފަހެ، ތިޔަބައިމީހުން ތިމަންއިލާހުގެ ޙަޟްރަތުން ކާބޯތަކެތި ދެއްވުމަށް އެދޭށެވެ. އޭރުން ތިމަންއިލާހު ތިޔަބައިމީހުންނަށް ކާބޯތަކެތި ދެއްވާހުށީމެވެ.\nއޭ ތިމަންއިލާހުގެ އަޅުތަކުންނޭވެ! ތިމަންއިލާހު ފޭރާންދެއްވި މީހަކު ފިޔަވައި ތިޔަބައިމީހުން އެންމެންނަކީވެސް އޮރިޔާން ޙާލަތުގައިވާ ބަޔަކީމެވެ. ފަހެ، ތިމަންއިލާހުގެ ޙަޟްރަތުން ފޭރާން ދެއްވުމަށް އެދޭށެވެ. އޭރުން ތިމަންއިލާހު ތިޔަބައިމީހުންނަށް ފޭރާން ދެއްވާހުށީމެވެ.\nއޭ ތިމަންއިލާހުގެ އަޅުތަކުންނޭވެ! ހަމަކަށަވަރުން ތިޔަބައިމީހުން ރެއާއި ދުވާލު ފާފަކުރަމެވެ. އަދި ތިމަންއިލާހު ހުރިހާ ފާފައެއްވެސް ފުއްސަވާ ދެއްވަމެވެ. ފަހެ، ތިމަންއިލާހުގެ ޙަޟްރަތުން ފާފަ ފުއްސަވައިދެއްވުމަށް އެދޭށެވެ. އޭރުން ތިޔަބައިމީހުންނަށް ފާފަ ފުއްސަވައި ދެއްވާހުށީމެވެ.\nއޭ ތިމަންއިލާހުގެ އަޅުތަކުންނޭވެ! ހަމަކަށަވަރުން ތިމަންއިލާހަށް ގެއްލުމެއް ދޭން އުޅެގެން ތިޔަބައިމީހުންނަކަށް ތިމަންއިލާހަށް ގެއްލުމެއް ނުދެވޭނެއެވެ. އަދި ތިމަންއިލާހަށް މަންފާއެއް ފޯރުކޮށްދޭން އުޅެގެން ތިޔަބައިމީހުންނަކަށް ތިމަންއިލާހަށް މަންފާއެއްވެސް ފޯރުކޮށެއް ނުދެވޭނެއެވެ.\nއޭ ތިމަންއިލާހުގެ އަޅުތަކުންނޭވެ! ހަމަކަށަވަރުން ތިޔަބައިމީހުން ކުރެ އެންމެ ތަޤުވާވެރި ހިތުގެވެރިޔާ ފަދައިން ފުރަތަމަ މީހާއާއި ފަހު މީހާ، އަދި އިންސީންނާ ޖިންނީން (އެބަހީ: އެ ހުރިހާ އެންމެން) ވީ ނަމަވެސް، އޭގެ ސަބަބުން ތިމަންއިލާހުގެ ވެރިކަމަށް އެއްވެސް އެއްޗެއް އިތުރެއް ނުވާނެއެވެ.\nއޭ ތިމަންއިލާހުގެ އަޅުތަކުންނޭވެ! ހަމަކަށަވަރުން ތިޔަބައިމީހުން ކުރެ އެންމެ ފާޖިރުމީހާގެ ހިތްފަދައިން ތިޔަބައިމީހުން ކުރެ ފުރަތަމަ މީހާއާއި ފަހު މީހާ، އަދި އިންސީންނާ ޖިންނީން (އެބަހީ: އެ ހުރިހާ އެންމެން) ވީ ނަމަވެސް، އޭގެ ސަބަބުން ތިމަންއިލާހުގެ ވެރިކަމުން އެއްވެސް އެއްޗެއް އުންޏެއް ނުވާނެއެވެ.\nއޭ ތިމަންއިލާހުގެ އަޅުތަކުންނޭވެ! ހަމަކަށަވަރުން ތިޔަބައިމީހުން ކުރެ ފުރަތަމަ މީހާއާއި ފަހު މީހާ، އަދި އިންސީންނާ ޖިންނީން (އެބަހީ: އެ ހުރިހާ އެންމެން) އެއް ތަނަކަށް އެއްވެ، ތިމަންއިލާހުގެ ޙަޟްރަތުގައި ކޮންމެ މީހަކުވެސް އެމީހަކު އެދޭކަމަކަށް ދެންނެވުމުން، އެއިން ކޮންމެ މީހަކަށްމެ އެމީހަކު އެ އެދުނުކަމެއް ތިމަންއިލާހު ދެއްވިކަމުގައިވިޔަސް، ތިނޯހެއް ކަނޑަށްލާފައި ނެގުމުން އެކަނޑުން މަދުވާ މިންވަރަށްވެސް ތިމަންއިލާހުގެ ޙަޟްރަތުގައިވާ އެއްޗަކުން އުންޏެއް ނުވާނެއެވެ.\nއޭ ތިމަންއިލާހުގެ އަޅުތަކުންނޭވެ! ތިޔަބައިމީހުންނަށްޓަކައި ތިމަންއިލާހު ހިސާބު ބައްލަވާހުށީ ތިޔަބައިމީހުން ކުޅަ ޢަމަލުތަކެވެ. ދެން (އޭގެ ޖަޒާ) ތިޔަބައިމީހުންނަށް ފުރިހަމައަށް ދެއްވާހުށީމެވެ. ފަހެ، އެ ޢަމަލުތަކުން ހެވެއް ފެނުނުމީހާ ﷲއަށް ޙަމްދުކުރާހުށިކަމެވެ. އަދި އެނޫން ގޮތަކަށް (އެބަހީ؛ ނުބައި ޢަމަލުތައް) ފެނުނުމީހާ އެމީހާގެ އަމިއްލަ ނަފުސަށް މެނުވީ މަލާމާތް ރައްދުނުކުރާށެވެ."


SunOnline: Inter school football mubaaraay fashaifi\nއިންޓަ ސްކޫލް ފުޓްބޯޅަ މުބާރާތް ފަށައިފި\nއަލީ ރިފްޝާން 25 Mar 2014, 16:07\nފުޓްބޯޅަ އެސޯސިއޭޝަން އޮފް މޯލްޑިވްސް (އެފްއޭއެމް) އިން އިންތިޒާމުކޮށްގެން މި އަހަރު ބާއްވާ ނިޕޯން ޕެއިންޓް އިންޓަ ސްކޫލް ފުޓްބޯޅަ މުބާރާތް ފަށައިފި އެވެ.\nމިމަހު 24 އިން އޭޕްރީލް4އަށް ކުރިއަށްދާ މުބާރާތް ފެށިގެން ދިޔައީ އިއްޔެ މާފަންނު ދަނޑުގެ އެއް ނަންބަރު ޓާފް ދަނޑުގައި ސްކޫލްތަކުގެ ސަގާފީ ހަރަކާތްތަކާއި ސްކޫލް ބޭންޑުތަކުގެ ހަރަކާތްތަކާ އެކު އެވެ.\nމުބާރާތުގައި އިއްޔެ ކުރިއަށް ދިޔައީ 13 އަހަރުން ދަށުގެ ދެ މެޗެކެވެ. އިއްޔެ ހަވީރު ކުޅުނު ފުރަތަމަ މެޗުގައި ކަލާފާނު ސްކޫލާއި އަރަބިއްޔާ ސްކޫލު ބައްދަލުކުރި އިރު، ދެވަނަ މެޗުގައި ރޭ ކުޅުނީ އިމާދުއްދީން ސްކޫލާއި އިސްކަންދަރު ސްކޫލެވެ.\nމިމުބާރާތުގައި ފިރިހެން ބައިގެ ދެ އުމުރު ފުރައެއް ކުރިއަށްދާ އިރު، އަންހެން ބައިގައި ކުރިއަށްދާނީ ހަމައެކަނި 13 އަހަރުން ދަށުގެ އުމުރުފުރާގެ މެޗުތަކެވެ. އަންހެން ބައިގެ 13 އަހަރުން ދަށުގައި ބައިވެރިވެފައި ވަނީ، ޖަމާލުއްދީން ސްކޫލާއި ތާޖުއްދީން ސްކޫލެވެ. މި ދެ ސްކޫލުގެ ދެ މެޗެއް ކުޅުމަށް ފަހު، ތިންވަނަ މެޗެއްގެ ގޮތުގައި ކުޅޭނީ ފައިނަލު މެޗެވެ.\nފިރިހެން ބައިގައި ކުރިއަށް ދާނީ 13 އަހަރުން ދަށުގެ އުމުރުފުރާ އަދި 15 އަހަރުން ދަށުގެ އުމުރުފުރާގެ މެޗުތަކެވެ. ތޭރަ އަހަރުން ދަށުގެ އުމުރުފުރައިގައި ބައިވެރިވެފައި ވަނީ ކަލާފާނު ސްކޫލާއި އަރަބިއްޔާ ސްކޫލާއި އިމާދުއްދީން ސްކޫލާއި އިސްކަންދަރު ސްކޫލާއި ބިލަބޮންގް އިންޓަނޭޝަނަލް ހައި ސްކޫލާއި ތާޖުއްދީން ސްކޫލު އަދި ގިޔާސުއްދީން އިންޓަނޭޝަނަލް ސްކޫލެވެ.\nފިރިހެން ބައިގެ 15 އަހަރުން ދަށުގެ އުމުރުފުރައިގައި ބައިވެރިވެފައި ވަނީ ދަރުމަވަންތަ ސްކޫލާއި ބިލަބޮންގް އިންޓަނޭޝަނަލް ހައި ސްކޫލާއި ކަލާފާނު ސްކޫލާއި އިސްކަންދަރު ސްކޫލާއި މަޖީދިއްޔާ ސްކޫލާއި ލަލޭ ޔޫތު އިންޓަނޭޝަނަލް ސްކޫލް އަދި މުހިއްޔުއްދީން ސްކޭލެވެ.\nމި މުބާރާތުގައި މިއަދު ވެސް ކުރިއަށް ދާނީ 13 އަހަރުން ދަށުގެ ދެމެޗެވެ. ފުރަތަމަ މެޗުގައި މިއަދު ހަވީރު 16:30 ގައި ޖަމާލުއްދީން ސްކޫލާއި ބިލަބޮންގް ބައްދަލުކުރާ އިރު، ދެވަނަ މެޗުގައި މިރޭ 20:00 ބައްދަލުކުރާނީ ތާޖުއްދީން ސްކޫލާއި ގިޔާސުއްދީން އެވެ.


Sentey2club akaa mashvaraa kuranee | Mihaaru\nނިއުގެ މެޗެއްގެ ތެރެއިން ސެންޓޭ.- ފޮޓޯ: ނިޝާން އަލީ/ މިހާރު\n25 މެއި 2019 - 14:102comments\nއެފްއޭއެމުން ސަސްޕެންޑްކޮށްފައިވާތީ އަންނަ ސީޒަނުގައި ކުޅުމުގެ ފުރުސަތު ނިއު އަށް ނެތެވެ. ސެންޓޭ ފިޔަވައި އެ ޓީމުގެ މުހިއްމު ހުރިހާ ކުޅުންތެރިން ވަނީ އެކި ކްލަބްތަކަށް ބަދަލުވެފަ އެވެ.\n"ދެ ޓީމަކާ މަޝްވަރާކުރަމުން މި އަންނަނީ. ވަރަށް އަވަހަށް ޓީމެއް ނިންމައި އަންނަ ހަފްތާގައި ސޮއިކުރާނަން. ކުރިން ކުޅުނު ޓީމަކުން ފެންނާނީ،" ރާއްޖޭގެ މޮޅު ކުޅުންތެރިޔާގެ މަގާމު ދެ ފަހަރެއްގެ މަތިން ހޯދި ސެންޓޭ ބުންޏެވެ.\nސެންޓޭ ފުރަތަމަ ޑިވިޝަނުގައި އެންމެ ފުރަތަމަ ކުޅުނީ އޯލް ޔޫތު ލިންކްއޭޖް (އޭވައިއެލް) އަށެވެ. ދެން އޭނާ ބަދަލުވީ ކްލަބް ވެލެންސިއާ އަށެވެ. އެ ޓީމަށް ކުޅުމަށް ފަހު ނިއު އަށް އެންމެ ފުރަތަމަ ބަދަލުވީ 2011 ވަނަ އަހަރެވެ. އެ ސީޒަނުގައި ކާމިޔާބެއް ނުހޯދި ޖެހިގެން އައި އަހަރު ވިކްޓަރީ އަށް ކުޅުމަށް ފަހު 2013-2015 އަށް އަނެއްކާ ވެސް ނިއު އަށް ކުޅުނެވެ. އެ ހަތަރު އަހަރުގެ ތެރޭ ސެންޓޭ ނިއުއާ އެކު ބޮޑެތި ކާމިޔާބީތަކެއް ހޯދި އެވެ. އެގޮތުން 2013 ވަނަ އަހަރުގެ ސީޒަނުގައި ހުރިހާ މެޗަކުން މޮޅުވެ ހުރިހާ ތަށްޓެއް ނަގައި އަދި 2015 ވަނަ އަހަރު ނިއު އަށް ގައުމީ ތަށި މިލްކުކޮށްދޭން ފައިނަލުގައި ލަނޑު ޖެހި އެވެ. އޭގެ ފަހުން ޓީސީ ސްޕޯޓްސް ކްލަބަށް ކުޅުމަށް ފަހު ތިން ވަނަ ފަހަރަށް ނިއު އަށް ސޮއިކުރީ 2017 ވަނަ އަހަރު އެވެ.\nބ. އޭދަފުށްޓަށް އުފަން ސެންޓޭ އަކީ މިދިޔަ އަހަރު ގައުމީ ޓީމުން 10 އަހަރު ފަހުން ސާފް ސުޒުކީ ކަޕް ކާމިޔާބުކުރި ޓީމުގެ މުހިއްމު ކުޅުންތެރިޔެކެވެ. ފައިނަލުގައި އިންޑިއާ ކޮޅަށް ލަނޑު ޖެހިއިރު، އެ މެޗުގެ ބޮޑުބައިގައި ކެޕްޓަން ބޭންޑް އަޅައިގެން ކުޅުނީ ސެންޓޭ އެވެ.\nސެންޓޭ އާ ކްލަބެއް ހޯދަން މަޝްވަރާކުރަމުން އަންނައިރު ނިއު އިން ވެސް އަންނަނީ މި ސީޒަނުގައި ކުޅޭވެނެ ފުރުސަތެއް ހޯދުމަށް މަސައްކަތްކުރަމުންނެވެ. އެފްއޭއެމްގެ އެގްޒެކެޓިވް ކޮމިޓީން ދިން އަދަބު ކޮންގްރެސް އިން ދަމަހައްޓާފައިވާތީ ނިއު އަށް ކުޅުމުގެ ފުރުސަތު ލިބެން އޮތީ އެކްސްޓްރާ އޯޑިނަރީ ކޮންގްރެސްއެއް ބާއްވައި އެކަމަށް ރުހުން ލިބިއްޖެ ނަމަ އެވެ.\nމި ފަހަރުގެ ފުޓްބޯޅަ ސީޒަން ފަށަން ތާވަލުކޮށްފައިވަނީ އަންނަ މަހު ހަ ވަނަ ދުވަހު ކުޅޭ ޗެރިޓީ ޝީލްޑް މެޗުންނެވެ. މިދިޔަ އަހަރުގެ ލީގު ޗެމްޕިއަން ޓީސީ ސްޕޯޓްސް ކްލަބާއި ށ. ފޯކައިދޫ ބައްދަލުކުރާ ޝީލްޑް މެޗު ކުޅޭނީ ދެ ލެގަށެވެ. އެ އަށް ފަހު ލީގު ފަށާނީ އަންނަ މަހު 12 ވަނަ ދުވަހު އެވެ.